
capitolul 1 


În timp ce trăsura oprea hurducăindu-se, Lucinda 
Richards isi înălță gâtul încercând să vadă pe geam 
conacul, dar priveliștea îi era în bună măsură blocată de 
tovarășii ei de călătorie. 

- Conacul Roscombe arată exact ca întotdeauna! 
spuse Lady Bridges aruncând o privire afară. Mă bucur 
mult că maiorul Randall si soția lui au reluat obice- 
iul de a da un bal în perioada Crăciunului. Cât timp a 
crecut, Geoffrey? 

-Trebuie să fie mai bine de douăzeci şi cinci de 
ani de când au murit părinţii lui Randall, iar el a fost 
trimis la unchiul lui. Sir Geoffrey Bridges zâmbi că- 
tre fiica sa şi Lucy, care stăteau pe bancheta de vizavi: 
Eu am cunoscut-o pe mama ta la un bal de Crăciun de 
la Roscombe, Chloe. 

- O să fiu foarte atentă, sper să mă descurc si eu la fel 
de bine, îl asigură fata. 

Lucy nu spuse nimic, însă era în culmea fericirii că 
părinţii o lăsaseră să participe la bal cu familia prietenei 
sale celei mai bune. Tatăl ei era vicarul bisericii paro- 
hiale St. Michael si era foarte ocupat cu slujbele și cele- 
lalte îndatoriri din perioada de Advent, dar nici el, nici 
soţia lui nu voiseră să o lipsească pe Lucy de o asemenea 
ocazie extraordinară. 

Un valet deschise usa si dădu jos scara pentru ca 
pasagerii să poată cobori din trăsura familiei Bridges. 
Lucille, care ieși ultima, rămase pur și simplu fără su- 
flare la vederea conacului. Roscombe era cel mai mare 
imobil din zonă, iar ea îl văzuse de la distanţă, dar nul 
mai vizitase niciodată până atunci. De fapt, nimeni nu 
locuise acolo de foarte multi ani, aşa că toată comunita- 
tea se bucura de trezirea lui la viata. 

Noaptea venea devreme în decembrie, dar luna plină 
învăluia casa și parcul într-o lumină argintie. La fiecare 
fereastră era o lumânare care ardea în semn de bun ve- 
nit şi dinăuntru se auzea vag muzică. 

Pe când urca treptele până la ușă, Chloe spuse: 

-Hai să vedem dacă amândouă ne putem găsi soți 
în seara aceasta, ce zici? Balul de Crăciun a dat roade 
pentru mama mea! 

-Eu mă mulțumesc și cu o seară de dans, râse Lucy. 
Aș cere prea mult dacă aș spera că-mi voi găsi si pere- 
chea. Dar tu ai putea să reusesti. Eşti extraordinar de 
frumoasă în rochia asta verde. 

- Da, așa e, zâmbi Chloe. Ar trebui să stăm una lângă 
cealaltă, de vreme ce culorile noastre se asortează atât 
de bine. 

~ Deși esti cea mai bună prietenă a mea, aș prefera să 
dansez cu bărbaţi, nu cu tine, rosti Lucy ferm. 

Era însă adevărat că, încă din anii de școală, toată 
lumea remarcase contrastul fermecător pe care îl făceau 
trăsăturile blonde și angelice ale lui Lucy cu părul bru- 
net strălucitor si ochii verzi ai lui Chloe. 

Şi personalităţile lor erau diferite. Lucy era fiica 
tăcută a vicarului, Chloe era mezina plină de viata a 
unui baronet. Avea să-și găsească o pereche potrivită în 
primăvară, când urma să meargă la Londra pentru a-şi 
face debutul oficial în societate. Pentru Lucy nu avea 
cum să existe un debut la Londra, dar asta n-o deranja. 
Avea o familie si niște prieteni minunati, iar acum se 
simţea suficient de impozantă în rochia albă pe care i-o 
împrumutase Chloe. 

Întrară în conacul Roscombe și imediat fură întâm- 
pinati de lumină, căldură, muzică si mirosuri delicioa- 
se. Crengutele de brad care decorau holul își împleteau 
aroma cu plăcintele cu carne si cidrul cu mirodenii. 
Parfumul Sărbătorilor. 

După ce li se luară mantiile, cu toții porniră în di- 
recţia de unde se auzeau muzica și râsetele. O mulțime 
de camere alăturate fuseseră deschise pentru a crea o 
sală de bal surprinzător de spațioasă, care era deja plină. 

Candelabrele iluminau ramurile verzi pline de panglici 
rochiile viu colorate ale doamnelor, în timp ce muzi- 
ntii interpretau un dans popular vioi. 

Incapabilă să se abţină, Lucy începu să bată ritmul cu 
ful pantofilor și scoase un oftat de mulțumire. Cum 
posibil ca la Londra să fie ceva și mai minunat decât 
olo? Pe deasupra, îi cunoștea pe majoritatea oaspeti- 
lor, asa că balul acesta avea să fie si mai plăcut decât eve- 
nimentele din capitală. Spera că familia Randall avea să 
dea o asemenea sindrofie în fiecare an, până la sfârşitul 
zilelor ei. 

În fata salonului îi aștepta comitetul de primire. 
În capul şirului se aflau chiar amfitrionii lor, maiorul 
Alexander și Lady Julia Randall, iar dincolo de ei erau 
alții pe care Lucy deocamdată nu-i putea vedea prea 
bine. În timp ce maiorul Randall saluta familia Bridges, 
Chloe sopti: 

-Mi-a spus mama că niște rude ale lui Lady Julia au 
venit să petreacă Sărbătorile aici. Tânărul acela foarte 
chipeș trebuie să fie fratele ei, Lord Stoneleigh. E necă- 
sătorit si este moștenitorul unui ducat! 

-Atunci nu va fi interesat de mine, dar tu s-ar putea 
să vrei să-l studiezi mai atent, râse Lucy. Cine e femeia 
aceea frumoasă cu părul alb? Zici că face parte din fami- 
lia regală. 

- Pe-aproape. Cu siguranţă e bunica lui Lady Julia, 
ducesa de Charente. Seamănă destul de mult una cu 
cealaltă, nu? É 

Lucy dădu din cap absentă, în timp ce se uita mai 
departe la cei care aveau să-i întâmpine. Ochii i se opriră 
asupra tânărului îmbrăcat în uniformă stacojie si icni ca 
şi cum ar fi primit o lovitură fizică. Un val de căldură 
o cuprinse, urmat de un frison. Pe punctul de a lesina, 
sopti înnebunită: 

- Chloe! 

Prietena ei îi aruncă o privire si o scoase din mulți- 
mea de invitați, conducând-o pe partea cealaltă a holu- 
lui, unde fusese amenajată garderoba. 

-Te simți rău? întrebă Chloe îngrijorată. Să-i spun 
mamei? Sau să văd dacă doctorul Jones este aici? Mama 
a spus că va veni. 

Lucy se afundă într-un scaun pe care se afla o mantie, 
chinuindu-se să-și recapete calmul. 

-Nu. Eu... eu l-am văzut. Pe el, în uniformă. 

Chloe se încruntă. 

- A, cel de la capătul șirului, care părea că nu se simte 
deloc în largul lui acolo? Era Gregory Kenmore, nu-i 
asa? Dumnezeule, nu l-am văzut de ani întregi! Este că- 
pitan, din câte-am înţeles. Tocmai a trecut în rezervă, 
aga că presupun că o săși pună uniforma în cui foarte 
curând. Păcat. Arată foarte bine în ţinuta asta. Cobori 
vocea: Mama a spus că refuză toate invitaţiile. Mă întreb 
cum de familia Randall l-a convins să vină. 

-Îmi pare asa de rău că nu am ştiut că e aici, ca să 
pot să mă pregătesc! murmură Lucy ingropandu-i fața 
în palme. 

Chloe îngenunche lângă ea, cu o expresie îngrijorată. 

-De ce, căpitanul Kenmore sa purtat urât cu tine 
înainte de a pleca în armată? Dacă te-a făcut să suferi... 

-O, nu, nu, deloc. Lucy se îndreptă în scaun, spu- 
nându-și că era o tânără de douăzeci si doi de ani, nu 
un copil. O să râzi de mine... dar adevărul e că m-am 
îndrăgostit fără speranță de Gregory când lua lecţii de 
la tata la vicariat. 

- Asta a fost cu mulţi ani în urmă! exclamă prietena 
ei. N-avea cum să fie decât o pasiune copilărească. 

Lucy se strâmbă. 

-De asta nu am vorbit niciodată despre el. Nimeni 
nu m-ar fi luat în serios. Dar mie mi s-a părut - mi se 
pare — atât de real! 

-De asta nu le-ai dat niciodată atenţie tinerilor care 
roiau în jurul tău? spuse gânditoare Chloe. Pentru că 
tânjeai după Gregory Kenmore? 

- Exact. Toată lumea a presupus că vreau să rămân 
nemăritată ca să le fiu sprijin la bătrâneţe părinţilor 
mei, dar de fapt singurul motiv pentru care nu mă pot 

îndrăgosti de nimeni altcineva este că în inima mea 
e loc doar pentru Gregory. 

Pe fata lui Chloe se citea limpede opinia despre în- 
treaga situaţie, dar era o prietenă prea bună ca să şi-o şi 
exprime. 

- Căpitanul Kenmore e în armată de vreo cinci ani, 
nu? Tu Lai mai văzut în tot timpul acesta? 

Lucy clătină din cap. 

-A venit acasă o dată în permisie, dar atunci eu 
eram la soră-mea, care tocmai născuse. Până când m-am 
întors, el se înapoiase în Spania. 

Bocise zile în sir când aflase. 

-E un lucru destul de obișnuit să te indragostesti aşa 
de un tânăr atrăgător, dar ar trebui să îţi treacă după 
mai bine de cinci ani fără să-l vezi, observă Chloe. 
Ce avea atât de special încât să nu-l poţi uita? 

- Era... bun, replică Lucy. Papa s-a ocupat de o mul- 
time de tineri de-a lungul timpului, pregătindu-i pen- 
tru şcoală sau universitate, dar nici unul dintre ei nu 
şi-a rupt din timpul lui să vorbească si cu mine. Când 
Gregory a văzut cât de interesată eram să învăţ, să aflu 
lucruri noi, la convins pe tata să mă lase si pe mine 
să particip la lecţiile lor. De Crăciun mi-a dat o carte 
de poezii. 

Era lucrul la care Lucy ţinea cel mai mult pe lumea 
asta. 

- Bunătatea este într-adevăr de mare pret, dar ce 
altceva? 

- Păi, era inteligent şi amuzant. Mă făcea să râd. Îmi 
spunea „micul îngeraș al vicarului“. Oftând, Lucy măr- 
turisi: Mie mi se părea înnebunitor de chipeș, în timp ce 
pentru el eram doar o copilita, chiar dacă aveam aproa- 
pe şaptesprezece ani. 

-Pe vremea aia chiar arătai ca o copilita, abia mai 
târziu te-ai transformat în domnişoară, răspunse Chloe. 
Şi ce domnişoară! După câte spui tu, mi se pare un tip 
admirabil, iar acum ai şansa să vezi dacă este realmente 
cel pe care îl dorești. Şi dacă nu este, mai sunt o mulți- 
me de alti tineri frumoși pe aici cu care să flirtezi. 

- Ştiu. Făcându-și curaj, Lucy se ridică în picioare si 
își netezi fusta. Ai dreptate, nu e nimic între noi în afa- 
ră de pasiunea mea copilărească, întinsă pe o perioadă 
mult prea lungă. Doar că am fost şocată să-l văd asa, pe 
nepusă masă. Încercă să zâmbească: O să port cu el o 
discuţie după toate regulile bunei-cuviinte şi pe urmă 
o să dansez. 

-Cu siguranță partenerii n-or să-ţi lipsească, prezise 
Chloe. Acum, hai să mergem. Dacă părinţii mei întrea- 
bă unde am fost, o să le spun că am călcat pe poalele 
rochiei tale şi am desfăcut dantela, asa că a trebuit să o 
prind la loc. 

Lucy isi ridică bărbia, adoptând o figură senină. 

- De vreme ce vina pentru întârziere îmi aparţine, eu 
ar trebui să fiu certată pentru neglijență, nu tu. 

- Dar părinţii mei tot pe mine mă vor arăta cu dege- 
tul! oftă Chloe. 

Foarte adevărat, întotdeauna Chloe era cea care le 
băga în bucluc şi Lucy cea care le scotea. Chicotind, fe- 
tele ieșiră din garderoba improvizată şi se alăturară din 
nou șirului care aștepta să intre. 

Maiorul Randall era sobru și, destul de surprinzător, 
foarte chipeş. Ducesa de Charente stătea între maiorul 
Randall si soția lui. Doamna în vârstă era foarte impu- 
nătoare, dar în ochi avea o sclipire prietenoasă. Lady 
Julia, gazda lui Lucy, era micuță și amabilă și părea să se 
bucure sincer că fata putuse veni la bal. 

Următorul era lordul Stoneleigh, fratele lui Lady 
Julia. Un bărbat frumos, cu maniere perfecte, care ema- 
na însă o anume răceală. Un viitor duce avea nevoie de 
această atitudine rezervată pentru a se putea proteja, isi 
zise Lucy. 

Apoi... Gregory. Cu inima bătându-i ca un ciocan în 
piept, pasi spre el. Era tras la fata, iar părul lui saten 
era puţin cam prea lung. În ochii lui cenusii se citea o 
oboseală accentuată. Arata ca si cum ar fi vrut să se afle 
in altă parte - si era mai drăguţ decât oricare alt bărbat 
pe care îl văzuse Lucy vreodată. Simtind că urma să se 
topească în fata lui, se strădui să-şi recapete stăpânirea 

de sine. Firar să fie, până acum ar fi trebuit să se vin- 
dece de iubirea pe care i-o purtase, nu să dorească să-l 
sărute! Dar ca fiică de vicar învățase să se controleze, așa 
că reuși să spună calm: 

- Bine aţi venit acasă, domnule căpitan Kenmore. 
Îi dadu mâna, însă el, ignorându-i gestul, o privi fix, 
inexpresiv, ca un străin. Cu inima grea, fata continuă: 
Sunt fiica reverendului Richards, Lucinda. Te-am necă- 
jit deseori când veneai să iei lecţii la casa parohială. 

Ochii lui coborâră spre ea; în cele din urmă, se încli- 
na teapan. 

- Domnișoară Richards. 

Nu o recunoscuse. Nu o recunoscuse! Gândul îi 
străpunse inima ca un pumnal. Da, era încă o copilita 
când plecase el în armată, dar înainte de asta discutase- 
ră de multe ori. Se plimbaseră împreună, râseseră îm- 
preună. Se bucurase ori de câte ori ea aducea prăjiturele 
și ceai în birou ca gustare pentru vicar si elevul lui. 

Doar nu se schimbase chiar atât de mult! Era mai 
înaltă si avea o siluetă de domnişoară, dar în afară de 
asta arăta exact la fel. Părul blond, tenul deschis, o ro- 
chie albă cuviincioasă. 

El se schimbase însă, si nu în bine. După o pauză 
mult prea lungă, spuse: 

-Mă bucur să te revăd, domnişoară Richards. Părin- 
tii dumitale sunt aici? 

- Nu, sunt prinși cu alte treburi, așa că eu am venit cu 
familia Bridges. Rămășițele de mândrie o fortara să se 
adune. Am auzit că nu prea ieşiţi în societate, domnule 
căpitan. Ce va face să fiți aici în seara aceasta? 

-Maiorul Randall a fost comandantul meu în 
Spania. El mi-a ordonat să vin. A spus că oamenii sunt 
curioși să mă revadă, așa că as putea să mă achit de toate 
obligaţiile sociale acum, ca să scap de ele. 

-Foarte practic, murmură ea. Plecându-și ușor ca- 
pul în semn de salut, mai zise: Sper să ne vedem la 
biserică. 

Trecu mai departe, bucuroasă că nu se prabusise 
în fata lui în hohote de plâns. Fusese o mare prostie 

să creadă că mai putea fi ceva între ei după atâta vre- 
me. Cu toate acestea, din nefericire, se simţea foarte 
atrasă de el. Acea scânteie, acea legătură pe care o crezu- 
se dizolvată îi ardea încă în piept. 

Oare cât avea să dureze până i se potolea tumultul 
din suflet? 


Gregory se uită lung dupa Lucinda Richards, uluit 
până în măduva oaselor. Toena fusese o fetiş- 
cană dulce si drăgălașă, dar tot n-ar fi putut sisi ima- 
gineze că avea să devină o asemenea frumusețe. Micul 
îngeraş al vicarului. 

Acum era cu adevărat un înger, auriu si inocent, si 
pur. Văzând-o cum râdea cu o prietenă, ştiu că avea să-i 
bântuie visele. 

Intre ei doi nu putea fi însă nimic altceva în afară de 
vise. Nu, atâta vreme cât el nu era demn nici să-i atingă 
poalele rochiei. 


capitolul 2 


Zgomotul clantei apăsate fu urmat de o şoaptă: 

-= Lucy, eşti trează? 

- Sigur. 

Lucy se așteptase ca prietena ei să o viziteze în came- 
ră după bal. Făcea asta de fiecare dată când rămânea 
la ea peste noapte, iar acum aveau multe de discutat. 
Oricum, să o asculte pe Chloe sporovăind era mult 
mai bine decât să stea cu ochii în tavan și săși înăbu- 
şe lacrimile. 

Chloe se strecură înăuntru, se opri puţin să inteteas- 
că focul, apoi se vari sub pleduri lângă Lucy. Îşi potrivi 
pernele sub cap şi spuse dintr-o suflare: 

-Cred că s-a întâmplat! Cred că lam cunoscut pe 
viitorul meu soț în seara asta! 

Lucy clipi nedumerită. 

-Am văzut că te distrai foarte bine, dar chiar un 
viitor soț? Cine, lordul Stoneleigh? Ai dansat cu el de 
două ori. 

-Nu e Stoneleigh. Mi se pare un tip ca lumea, dar 
e cam intepat. Chloe începu să topaie în pat făcându-l 
să se clatine. Jeremy Beckett! 

- Păi pe el nu poți spune că abia l-ai cunoscut, îi atra- 
se atenţia Lucy. Probabil că vă știți din leagăn. De multe 
ori mi te plângeai că te tachinează. 

- Da, dar îmi plăcea de el chiar și atunci, chicoti 
Chloe. Nu lam văzut de niște ani, dar acum sa în- 
tors de la Cambridge complet schimbat. E mai matur. 
Şi de-a dreptul irezistibil. 

-E un tip foarte arătos, încuviință Lucy. lar averea 
familiei lui e considerabilă. Ar fi o pereche foarte po- 
trivită pentru tine. Gândindu-se la propria ei situaţie, 
întrebă: Dar el a dat vreun semn că ar fi interesat? 

- Mai întrebi? Am început să flirtăm ca nebunii când 
lam anunţat că urmează să-mi fac debutul monden la 
Londra ca să-mi găsesc un sot. A spus că în cazul acesta va 
trebui să vină și el la Londra la primăvară. Și pe urmă - 
cobori mult vocea - m-a tras sub vase și m-a sărutat. 
A fost un sărut cum nu am mai pomenit. A fost un... 
un fulger care ne-a șocat pe amândoi. Apoi mi-a sărutat 
mâna si mi-a promis că ne va face o vizită cu mult inain- 
te de venirea primăverii! încheie Chloe fericită. 

Incapabilă să se mai stăpânească, Lucy izbucni in 
lacrimi. 

-Ce s-a întâmplat? exclamă prietena ei. Am crezut că 
o să te bucuri pentru mine. 

- Păi, mă bucur! Lucy își şterse ochii cu marginea 
cearsafului. E un tip foarte drăguţ si aproape că este 
suficient de bun pentru tine. Nu vreau să-ţi stric bucu- 
tia, dar... Trase aer în piept suspinând: Gregory nu a 
vrut să stea de vorbă cu mine. Sau să mă atingă. Când 
în timpul dansului am ajuns la momentul schimbării 
partenerilor lângă el, a părut că îi venea să o ia la fugă 
mai degrabă decât să mă tina de mână câteva minu- 
te. Si chiar a ţâşnit ca din puşcă după dans. La salutat 

pe cei din familia Randall si a plecat imediat după ace- 
ea. Ştiam că... știam că nu simte nimic pentru mine, 
însă mă doare că a ajuns chiar să mă urască. 

- Bizar, murmură Chloe. Dacă tear fi uitat, reacția 
lui cea mai probabilă ar fi trebuit să fie una de indife- 
rena, dar lucrurile n-au stat așa. Nu are nici un motiv să 
te urască. Nimeni nu te poate urî. Eşti o fată frumoasă 
pe care o place toată lumea. Poate că, dimpotrivă, te 
place prea mult? 

-Asta nu are nici un sens! protestă Lucy uimită. 

-Nu? Omul şi-a petrecut ani întregi savarsind lu- 
cruri teribile, îngrozitoare, pe care noi ni le putem doar 
închipui. Vine acasă si vede o fată pe care a plăcut-o 
întotdeauna, dar domnișoara pare atât de inocentă şi 
delicată, încât el se simte complet nedemn de ea. Chloe 
făcu o pauză dramatică, apoi încheie: Temându-se de 
propria pasiune, de dragul onoarei alege să fugă! 

- Dar asta e absurd! bombăni Lucy. 

- Crezi? ripostă Chloe. Poate că pe tine nu vrea să te 
atingă, dar am auzit că nu-l deranjează să le atingă pe 
fetele din barul de la Willing Wench'. 

Apoi isi duse mâna la gură, făcând ochii mari. 

- Poftim? Lucy se holbă la prietena ei. Ce ai zis că face 
Gregory? . 

ss pare rău, nu voiam să-ți spun, oftă Chloe. Cred 
că sunt încă sub influența sampaniei pe care am baut-o. 
La toaletă am stat puţin la taclale cu Helen Merchant. 
O ştii, e verișoara lui Gregory. Mi-a spus că întreaga 
familie își face griji din pricina lui. De când s-a întors 
din Spania, aproape că nu vorbeşte cu nimeni. E poli- 
ticos, dar foarte distant și se foloseşte de orice prilej ca 
să se izoleze. Călăreşte toată ziua și isi petrece serile la 
cârciuma Willing Wench. Din câte se povestește, e foarte 
relaxat cu femeiustile de acolo, mult mai relaxat decât 
cu oricine altcineva. 

-Adică band şi riscând să se îmbolnăvească de vreo 
boală rușinoasă? completă glacial Lucy. Vrei să spui 

că pe mine nu mă atinge nici pe mâna inmanusata, dar 
se distrează grozav cu fetele de la cârciumă? 

Tonul îi era atât de amenințător, încât Chloe simţi 
nevoia s-o liniştească: 

-Aşa sunt bărbaţii, Lucy. Tu eşti o lady. Tu te afli 
pe un piedestal. Cu tine ar trebui să se comporte ca un 
gentleman, şi pur și simplu nu este pregătit să facă asta. 

-Asta e o insultă deopotrivă pentru doamne și pen- 
tru fetele de la Willing Wench! izbucni Lucy. Ele vin ade- 
sea pe la tatăl meu în căutare de ajutor sau îndrumare 
spirituală. Sunt niște femei exact ca noi. Unele sunt 
mame, încearcă să-și crească copiii. Altele au nevoie să 
muncească pentru pâinea cea de toate zilele. Merită 
să fie tratate cu tot respectul. Brusc, se întoarse spre 
Chloe, cu ochii în flăcări. Iar eu merit să fiu tratată ca o 
femeie, nu ca o lady! 

- Ce înseamnă asta? întrebă Chloe temătoare. Ulti- 
ma oară când am văzut privirea asta în ochii tăi ţi-ai vån- 
dut perlele pe care le-ai moştenit de la bunica ta ca să le 
cumperi haine de iarnă săracilor de la azilul parohiei. 

- Da, şi nu-mi pare rău că am făcut-o. 

Părinţii lui Lucy fuseseră șocați de-a dreptul, apoi în- 
țeleseseră. Tatăl ei îi mulțumise pentru lecţia de caritate 
şi organizase un comitet parohial cu sarcina de a îmbu- 
nătăţi condiţiile de trai ale sarmanilor de la azil. Apoi 
răscumpărase colierul promițând să il dea primei sale 
nepoate, cu speranţa că aceasta avea să se gândească de 
două ori înainte să vândă o comoară de familie. 

-Şi cum planuiesti să faci dreptate de data aceasta? se 
interesă Chloe tot mai neliniştită. 

-O să mă îmbrac asemenea unei fete de la cârciumă, 
o să-l sărut într-un fel pe care nu-l va uita toată viata si pe 
urmă o să renunţ la... Vocea îi tremură. Cu greu, izbuti 
să continue: O să renunţ la toate visurile mele și o să-mi 
continui viata. Vreau să mă căsătoresc și să am copii; am 
avut câţiva pretendenți care ar fi fost demni de luat in 
seamă dacă n-aş fi fost cu mintea în altă parte. 

-Orice tânăr burlac din comitat ar veni în fugă, 
dacai lăsa să-ţi scape batista pe jos, spuse Chloe. Doar 
să nu cumva să-i arunci batista în direcţia lui Jeremy! 

-Nu aș face niciodată asta! Și chiar dacă aș face-o, el 
nici măcar nu ar observa. Am văzut cum se uita la tine 
în seara asta. Şi, de vreme ce şi tu îl priveşti acum în 
același fel, e doar o chestiune de timp. 

- Sper să ai dreptate! Dar hai să revenim la comenta- 
riul tău despre cum vrei să mergi la cârciumă sã- săruţi 
pe Gregory Kenmore. Glumeai, nu-i așa? 

-Ba bine că nu! Lucy își încleștă maxilarul încăpă- 
ţânată. Sărutatul are o legătură strânsă cu iubirea şi cu 
măritişul, și cred că am nevoie să fac asta dacă vreau 
să nu mai tânjesc după Gregory. 

Adevărul era că visase la el în feluri complet nepo- 
trivite pentru o fiică de vicar. Visele acelea aveau să 
o bântuie pentru totdeauna dacă nu își dovedea sieşi 
că nu existase nicicând o atracţie adevărată, ci numai o 
fantezie copilăroasă. 

~ Asta chiar că e o idee proastă! pufni Chloe. Nu poți 
merge la cârciumă fără să fii recunoscută! Ce vor gândi 
oamenii? S-ar putea să-ți distrugi reputaţia dincolo de 
orice posibilitate de a o repara! 

-O să mă deghizez. Mai tii minte când ne jucam în 
podul casei tale punându-ne hainele alea vechi şi prefă- 
cându-ne că suntem altcineva? O rochie şi o perucă îmi 
vor schimba complet înfăţişarea, făcându-mă de nere- 
cunoscut. Cu o strâmbătură, Lucy urmă: În definitiv, 
Gregory abia dacă mi-a aruncat o privire, aşa că nu m-ar 
recunoaște nici dacă nu m-aș deghiza deloc. 

- E posibil să te poţi deghiza suficient de bine încât să 
treci drept slujnică de cârciumă, dar nu uita că e vorba 
de o tavernă! 

-Poate că Willing Wench nu e un loc potrivit pentru 
doamne, dar e destul de sigur. Aproape toți bărbaţii din 
parohie se opresc pe acolo ca să bea un păhărel. Verişoa- 
ra servitoarei noastre, Anne, este cea care se ocupă de 
fetele de la cârciumă, asa că o să-mi dea toate sfaturile 

trebuincioase. Vrei să stai la mine peste noapte să mă 
ajuti cu hainele? 

- Foarte bine, de vreme ce eşti atât de hotărâtă, 
zâmbi Chloe. Putem alege o costumatie potrivită mâi- 
ne dimineaţă, înainte să pleci acasă. Dar te rog să ai 
multă grijă! 

- O să am grijă cât cred eu de cuviinţă, replică Lucy. 

Ceea ce nu era deloc același lucru. 


- Au! icni Lucy când Chloe trase de panglicile cor- 
setului de modă veche. Trecuseră două zile de la bal, 
iar în acea seară urma să-și pună planul în aplicare. Cor- 
setul ăsta e mult mai strâmt decât cele pe care le port 
de obicei. 

-Trebuie să fie strâmt dacă vrei să încapi in asta! 

Chloe ridică rochia albastră de brocart şi o lăsă să 
cadă peste capul şi umerii prietenei sale, apoi începu să-i 
strângă panglicile la spate. 

Lucy netezi fustele, încântată de foșnetul lor mă- 
tăsos. Rochia îi aparținuse uneia dintre mătușile lui 
Chloe, iar nuanţa de albastru nici prea închis, nici 
prea deschis se potrivea de minune cu ochii ei albaștri. 
Avea un stil simplu, cât să nu pară înfiorător de demo- 
dată, si un decolteu absolut spectaculos. Se studie cu 
o anumită teamă. 

-Rochia asta trebuia să fie purtată cu un gal în jurul 
pam Dacă nu mă acopăr, o să fac probabil aprindere 

plămâni. 

-N-o să porţi nici un gal. Trebuie să fii suficient de 
dezgolita ca bărbaţii să nu se uite la fata ta. Pe alt ton, 
Chloe continuă: Nu e nevoie să faci asta. Pune-ţi căma- 
şa de noapte si putem să stăm aici să ne hlizim până ce 
vine mama ta să ne certe. 

- Ba da, trebuie să o fac, răspunse Lucy imediat. 

Chiar și faţă de sine însăși îi fusese destul de greu 
să-şi explice motivele, dar să se ducă la cârciumă şi să-l 
facă pe Gregory Kenmore să flirteze cu ea părea un rit 
de trecere obligatoriu. Avea nevoie să fie mai mult decât 
fiica cea ascultătoare a vicarului dacă voia să şi-l şteargă 

pe Gregory din suflet si minte. Si avea nevoie să creadă 
că era o femeie dezirabilă, nu doar o fată frumoasă ase- 
zată pe un piedestal. 

-Măcar Willing Wench e foarte aproape, spuse re- 
semnată Chloe. Dar tot am senzaţia că ar trebui să vin 
cu tine. 

-N-o să fiu singură. Verisoara lui Anne, Daisy, a pro- 
mis să stea cu ochii pe mine si să intervină dacă intru în 
vreun bucluc. Lucy respiră de câteva ori, obișnuindu-se 
cu strânsoarea corsetului, şi hotărî că se putea mișca cu 
suficientă uşurinţă încât să ducă și nişte halbe de bere. 
Acum peruca! ordonă ea. 

Chloe îi aşeză cu grijă peruca brunetă pe cap şi o 
fixă cu agrafe. Era o cascadă de bucle și cârlionţi intu- 
necati, provocatori. 

-E greu de crezut cum oamenii alegeau să poarte 
peruci tot timpul, murmură Lucy. 

-Măcar asta nu a adăpostit niciodată un cuib de 
șoareci. Poveştile despre coafuri pe care mi le spunea bu- 
nica ar fi făcut oameni în toată firea să leșine, nu alta. 

Fata vicarului se cutremura. 

-E timpul să văd dacă seman într-adevăr cu o fe- 
meiușcă. Pasi în fata oglinzii înalte și văzu... o străină. 
O străină brunetă și foarte dezgolită. Ridică involuntar 
mâinile să-și acopere curbele sânilor. Arăt ca o stricată! 

-Asta ai şi vrut. Chloe o studie cu un ochi critic. 
Decolteul acela e cu adevărat impresionant. Hainele pe 
care le porţi de obicei iti ascund silueta frumoasă. 

-E corsetul, nu sunt eu așa! bombăni Lucy contem- 
plandu-si fascinată imaginea. 

- Da, însă corsetul are ce să pună în valoare, chicoti 
prietena ei. Ai nevoie de niște sulimanuri. Tenul tău 
e prea deschis în comparaţie cu părul, şi trebuie să fa- 
cem ceva cu aerul ăsta inocent. Deschise un saculet si 
scoase o codiţă de iepure. După ce puse nişte fard pe 
obrajii lui Lucy, o sfătui: Da-ti pe buze cu nişte alifie din 
borcănelul ăsta. 

Lucy se conformă, apoi isi studie machiajul in oglin- 
dă. Femeile cumsecade nu se machiau. 

-Acum nu mai încape îndoială ce sunt. 

Chloe isi muşcă buza. 

-Te rog, nu te duce. Gregory Kenmore nu merită să 
te umileşti în halul acesta. 

-Să mă umilesc? Lucy își puse o mână în şold si se 
îndreptă de spate. Oglinda reflectă o femeie stăpână pe 
ea, foarte îndrăzneață. Vulgară, dar puternică. O femeie 
cu totul si cu totul altfel decât fiica vicarului. Dimpo- 
trivă, faptul că arăt așa îmi oferă o enormă senzație de 
eliberare. Întorcându-se de la oglindă, isi puse pelerina 
bleumarin pe care avea să o poarte pe deasupra si decla- 
ră: O să fie o noapte interesantă! 


capitolul 3 


În ciuda asigurărilor pe care i le dăduse prietenei sale, 
nervii lui Lucy erau incordati la maximum pe când se 
apropia de Willing Wench. Taverna se afla aproape de in- 
tersectia dintre drumul principal spre Londra și strada 
care ducea spre satul Roscombe. Era doar la cincispre- 
zece minute de mers în pas alert de la parohie; cu toate 
acestea, nu pusese niciodată piciorul înăuntru. 

O lampă atârna deasupra ușii deschise a grajdului. 
Se vedea că era plin de cai, desi cei mai multi clienţi 
veneau pe jos din sat sau de la fermele din jur. 

Daisy îi spusese să folosească intrarea din spate, prin 
bucătărie. Imediat ce deschise uşa, răzbătu până la ea 
zgomotul de discuţii aprinse si râsete puternice. Nu erau 
amenințătoare în nici un fel, dar erau... foarte diferite 
de cele cu care era obișnuită. 

Aceasta era ultima ei şansă să se întoarcă și să plece. 

Pasi înăuntru şi închise usa în spatele ei, iar o bucătă- 
reasă transpirată o luă în primire. 

-Tu trebuie să fii prietena lui Daisy venită să ne dea 
o mână de ajutor. Avem nevoie de şi mai multe fete, căci 
nu ne vedem capul de treabă. Cum te cheamă? 

Gandindu-se repede, în timp ce își scotea pelerina, 
Lucy spuse: 

-= Lacey. 


-E un nume buni, hohoti bucătăreasa. O cântări re- 
pede din ochi pe noua chelnerita și dădu din cap. O să 
ai mare succes chiar dacă o să verşi bere în capul clien- 
tilor. Acum să-i spun câte ceva. Butoaiele de bere obis- 
nuită si de bere englezească sunt la bar, astea sunt cele 
mai populare băuturi. În cazanul de deasupra focului 
e punci fierbinte din whisky. Daisy o să-ţi zică restul. 

i făcu semn spre sala mare a tavernei şi se întoarse 
la treaba ei. 

Lucy deschise ușa cu precauţie; în clipa următoare fu 
întâmpinată de fum, zgomot, transpiratie și miros de 
hamei. Înăbușindu-și dorința de a o lua la goană, studie 
încăperea. Erau o sumedenie de bărbați așezați la mese 
sau în picioare la tejghea. Într-un col, câţiva clienţi gălă- 
giosi jucau darts luând drept țintă fundul unui butoias 

e vin. Nu se zărea nici urmă de Gregory, deşi era foarte 
posibil să fi fost ascuns în mulțime. 

Trei chelnerite se mișcau prin sală, alunecând cu în- 
demânare printre grupuri, în timp ce ţineau în echili- 
bru tăvile cu băuturi. Îţi trebuia multă pricepere să faci 
asta, constată Lucy. Fetele păreau că se distrează, dar în 
realitate munceau din greu. 

Daisy o văzu și, după ce își servi clienţii cu bere, 
adăugând un comentariu care îi făcu pe bărbaţii de la 
masa respectivă să izbucnească în hohote de râs, se apro- 
pie de Lucy. O măsură din cap până în picioare cu o 
privire admirativa. 

-Aproape că nu v-am recunoscut, chiar dacă ştiam 
că veniți! Arata spre bar: Oare nu e prea mult pentru o 
domnişoară bine-crescută ca dumneavoastră? 

-Nu sunt nici o domnişoară, sunt doar Lacey, sluj- 
nica de la cârciumă. Spune-mi ce să fac şi o să fac, rosti 
Lucy hotărâtă. Ca să se asigure de ajutorul lui Daisy, 
îi explicase de ce voia să joace acest rol. Daisy isi dă- 
duse ochii peste cap și bombănise despre halul în care 


1 În engleză, lacey înseamnă „fin, asemănător cu dantela“. (n.tr.) 


O frumoasă de rând 27 


ajungeau femeile din cauza bărbaţilor, dar o ajutase cu 
dragă inimă. Fata vicarului continuă: Este... Gregory 
Kenmore e aici? 

-Încă nu, fetito. Văzând expresia abătută de pe fara 
celeilalte, Daisy completă: De obicei vine mai târziu. 

-Cum e? Cum se comportă? 

-E foarte politicos. Vine cu câinele lui, îi salută pe 
clienții obișnuiți ai barului, flirtează cu chelneritele si 
apoi bea până uită de el, enumeră Daisy succint. 

-Bea până uită? 

-Am văzut asta adesea la bărbaţii care au fost la răz- 
boi, oftă Daisy, părând mai bătrână decât anii pe care 
îi avea. Dacă muncesti aici multă vreme, apuci să vezi 
de toate. Dar tu ai venit numai pentru noaptea asta, 
şi este timpul să te pun la treabă. Vezi bine că avem 
nevoie de ajutor! Vino încoace. O luă înainte spre bar, 
aruncând o ultimă remarcă peste umăr: Ai grijă să stai 
cu fundul departe de mâinile care te-ar putea ciupi. Flă- 
căilor de aici le plac fetele frumoase. 

Avertismentul era tardiv. Lucy sări ca arsă si ţipă din 
toate puterile când un bărbat o ciupi de fund. Când se 
răsuci indignată, văzu un muncitor de la fermă arun- 
cându-i un zâmbet larg, în mod evident destul de ameţit 
de băutură. 

-Fii bună, fetito, si mai adu-mi o halbă de bere! 

Lucy reuși să dea iute din cap și apoi o luă pe urmele 
lui Daisy. Când ajunse după tejghea, icni: 

-Cum suportati ciupiturile astea? 

-Orice fată învață să se ferească. Si nu e chiar atât 
de rău să fii admirată pentru formele tale. Studiind-o 
atent, Daisy o întrebă: Eşti sigură că vrei să faci asta? 

Dacă pleca acum, în cincisprezece minute avea să fie 
acasă, cu Chloe... 

Apoi se gândi la Gregory. Dacă voia să se elibereze de 
el, de ceea ce simțea pentru el, trebuia să-l întâlnească. 
Să stea de vorbă cu el. Sa sărute. Jar el nu ar fi făcut ni- 
mic din toate acestea cu domnisoara Lucinda Richards. 

-Sunt sigură, chiar dacă o să am fundul plin de 
vânătăi! 

-O să înveţi foarte repede cum să te feresti, o asigură 
Daisy. Dar majoritatea clienţilor casei sunt de treabă. 
Muncesc din greu si asta e singura distracție pe care 
o au. Dacă vreunul o ia razna, îl linistesc tovarășii lui. 
Uneori mai vin si călători aflați în drum spre Londra, 
şi se mai întâmplă să iasă vreun scandal, dar îndeobşte 
este un loc de muncă sigur. Şi fetele câştigă mai bine 
decât dacă s-ar tocmi slujnice. 

-Pot să torn bere în capul unui bărbat dacă nu mă 
lasă în pace? 

-Da, dar dacă o faci prea des, doamna Brown, 
proprietăreasa, te pune să plitesti berea, zâmbi Daisy. 
Haide, vino, o siti arăt unde sunt toate cele. Flăcăilor 
li sa facut sete. 

n ora următoare, Lucy învăță mai mult decât învă- 
fase toată viata ei. Învață că un zâmbet si o glumă îi 
scuzau lipsa de experiență si o vorbă ușoară de tachi- 
nare adresată unui bătrân aducea o scânteie de plăcere 
în ochii moșului. Invara câtă pâine si brânză sau carne 
fiartă si cartofi să servească când cineva cerea mâncare; 
unde se ţineau halbele curate; si cum să şteargă gura 
unei halbe cu o cârpă când nu era vreme să fie spălată 
ca lumea. 

Să se grăbească astfel de colo-colo era, desigur, obosi- 
tor, dar se simţea mândră de progresele făcute odată cu 
trecerea orelor. {si dădu seama și că Daisy avea dreptate. 
Clienţii erau oameni de treabă cărora le plăceau fetele 
frumoase şi care voiau să se distreze putin la sfârșitul 
unei zile lungi de muncă. Erau muncitori, comercianți 
şi servitori, dar erau si unii clienţi mai educați si înstă- 
titi. Glumeau cu chelneritele, dar nu reprezentau nici o 
ameninţare pentru ele. 

În acel moment intră Gregory, iar Lucy scăpă o tavă 
plină cu halbe de metal. 


Întotdeauna era o usurare să intre la Willing Wench. 
Numele însuși îl făcea pe Gregory să zâmbească. Zum- 
zetul vocilor bărbătești îl ajuta să-și înăbușe gândurile, 
iar câinilor li se permitea accesul atâta vreme cât erau 

cuminti. Santa Cruz era intotdeauna cuminte. O fi fost 
elo potaie amărâtă maro cu alb, fără pedigri, dar era un 
veteran onorabil al Războiului din Peninsula, mult mai 
disciplinat decât majoritatea soldaţilor. 

Gregory dădu din cap spre bărbaţii pe care îi cunoș- 
tea, adică spre cei mai multi. Tocmai isi punea mantaua 
pe un scaun dintr-un colț, când una dintre chelnerite 
scăpă o tavă cu băuturi. Clipi nervos la auzul zgomo- 
tului, luptându-se cu nevoia imperioasă de a se arunca 
la podea. Nu era foc de artilerie, erau doar niște vase 
zăngănitoare de cositor. 

Fata cea neîndemânatică era nouă, observă el. Era 
brunetă, frumoasă, tânără si avea o siluetă pe care ar fi 
observato si un mort. Lui Gregory îi plăceau în general 
chelneritele care nu erau nici fete mari, dar nici cocote. 
Erau nişte femei prietenoase, tolerante, care munceau 
din greu și le plăcea să se distreze. 

Nu erau mame care îl urmăreau cu o anxietate si de- 
zamăgire abia mascate în ochi. Nu erau fecioare idealis- 
te, cu ochii mari și plini de speranță, precum Lucinda 
Richards. Rămăsese mut de uimire când o văzuse la 
balul de Crăciun de la familia Randall. Atât de desăvâr- 
şită. Atât de inocentă. Atât de rănită când el dăduse bir 
cu fugiţii. 

Nu, nu-l interesau femeile care așteptau mai mult de 
la un gentleman decât o haină bine croită. Cu haina se 
descurca el, dar cu restul nu. 

Se aşeză pe un scaun și aşteptă să se apropie o chel- 
neriţă. Cand Santa Cruz isi puse bărbia pe genunchiul 
lui, ciufuli urechile moi și lăsate ale câinelui.. Meritase 
pe deplin efortul de a-l aduce din Spania. Câinii își ac- 
ceptau stăpânii cu imperfectiunile lor cu tot. 

Tocmai datorită sentimentului de acceptare îi plă- 
cea atât de mult taverna aceea. Dacă voia să vorbească, 
avea cu cine să stea la taclale. Cel mai adesea nu voia, 
şi nu-l deranja nimeni. Nu era ca acasă, unde grijile 
părinţilor în legătură cu sănătatea lui mintală erau 
aproape palpabile. 

La un moment dat, trebuia să se adune, să-şi vină in 
fire şi să se comporte ca un om matur și responsabil. 
Dar nu-și putea imagina când avea să vină ziua aceea. 

-Ca de obicei, domnule? 

Ridică ochii la auzul vocii muzicale şi o văzu pe chel- 
nerita cea nouă cu o halbă in mână. Clipi. Din depar 
tare nu-și dăduse seama că avea un corp dea dreptul 
splendid. Un bărbat s-ar fi putut pierde cu ușurință în 
decolteul acela, unde ar fi rămas fără nici un regret până 
în vecii vecilor. 

Socat, constată că pentru prima oară după mai bine 
de... nici nu mai tinea minte de când, simțea un imbold 
de natură sexuală. 

La urma urmei, nu era mort. 

- Domnule? Vocea muzicală era ridicată ca să poată 
pătrunde prin zgomotul din jur. Daisy a spus că de 
obicei beti o halbă de bere amară. Aţi dori altceva in 
seara asta? 

Adunându-se, el reuși să mormăie: 

- Nu, o halbă de bere amară e numai bună. Luându-i 
halba din mână, urmă: Esti nouă aici, nu? Cu siguranță 
aş recunoaște un chip asa de frumos dacă laş mai fi 
văzut vreodată. 

Tenul ei foarte alb se coloră într-un roz încântător. 

-E prima mea seară, domnule. Cârciuma nu are des- 
tui oameni, așa că m-am gândit să dau și eu o mână 
de ajutor. 

Gregory îi zâmbi, conştient că mai mult se strâmbase. 
Oare de când nu mai zâmbise? 

-Cum te numesti? 

-Lacey, domnule. Făcu o mică reverență care îi 
punea foarte bine în valoare rotunjimile minunate. 
Aţi dori şi ceva de mâncare? 

De obicei se limita la băutură, dar isi dădu seama 
destul de surprins că îi era foame. Și în plus, dacă făcea 
o comandă, Lacey trebuia să se întoarcă. 

-Nişte pâine cu brânză şi niște ceapă murată din-aia 
bună de la doamna Brown mi-ar plăcea foarte mult. 

Zâmbetul ei avea efectul unei vrăji. 

-Atunci o să le primiţi imediat. 

Fata plecă, strecurându-se cu îndemânare printre 
mese și scaune. Partea din spate îi era la fel de îmbietoa- 
re ca şi cea din fata. 

Cu atâţia clienți, trecură câteva minute până ce Lacey 
se întoarse cu bucatele. 

- Poftiţi, domnule. 

Santa Cruz, interesat de ce se petrecea, își puse botul 
lung pe fundul de lemn plin cu brânză, aproape dărâ- 
mandu din mâna chelneritei. Înainte ca Gregory să-l 
mustre, Lacey murmură: 

- Bietul catelus! Cred că te plictiseşti foarte tare aici. 
Mângâie capul câinelui, degetele ei subțiri scărpinân- 
dui urechile şi alunecându-i în jos pe gât. Dacă te porţi 
frumos, iti aduc o bucăţică de cârnat. 

Cruz se lăsă pe mâna ei cu un scâncet de plăcere. 
Gregory îl înţelegea perfect. 

Lacey ridică privirea, cu ochii aceia albaştri adânci 
şi captivanti. 

-E un flăcău foarte frumusel. Cum îl cheamă? 

- Santa Cruz, dar să spui că este frumusel mi se pare 
cam departe de adevăr. 

- Santa Cruz? repetă ea gânditoare. Așa cum se spune 
în spaniolă la Sfânta Cruce? De unde şi până unde? 

-Nu eu i-am pus numele, explică Gregory. Era un că- 
telus urât, vagabond, care a intrat în tabăra noastră din 
Spania și s-a lipit de maiorul Randall, proprietarul co- 
nacului Roscombe din partea cealaltă a orașului. Când 
maiorul Randall a trecut în rezervă, mi La lăsat mie pe 
Santa Cruz. Nu e prea arătos, dar e un câine bun, înche- 
ie el bătând patrupedul pe cap cu afecţiune. 

-Lai adus tocmai din Spania! exclamă Lacey. Cu si- 
guranţă nu a fost ușor. 

-Nu a fost. Dar îi datoram prea multe lui Cruz ca 
să-l las acolo. 

- Îi datorati? întrebă fata neintelegand. 

Dându-și seama că spusese mai multe decât era cazul, 
Gregory zise: 

-Nu e nevoie să-i aduci cârnat lui Cruz. O să-i dau 
eu din brânza mea. Nu vreau să ai necazuri pentru că te 
tin din treabă. 

Ea dădu din cap, se întoarse pe călcâie și porni undu- 
indu-se spre bar. Gregory oftă de plăcere. Cu siguranță 
Lacey era o mare achiziţie pentru Willing Wench. 


capitolul 4 


Lui Lucy îi bătea inima gata să-i sară din piept când 
se întoarse la treabă. Gregory vorbise cu ea cu la fel 
de multă uşurinţă cum vorbise pe vremuri! $i o si 
admirase. O singură seară într-o cârciumă o învățase 
să recunoască sclipirea inconfundabilă de apreciere 
din ochii bărbaţilor. 

n timp ce umplea alte si alte halbe de bere, se gân- 
di la ce aflase. Daisy, care se pricepea foarte bine la 
oameni, spusese că Gregory bea ca să uite. Iar el afir- 
mase că îi datora prea multe câinelui ca să-l lase în 
Spania. În mod clar, războiul îi marcase sufletul cu o 
amprentă adâncă. 

Asta nu era deloc de mirare, dar simpla idee o făcea 
să se simtă complet neputincioasă. Furia îi dispăruse, 
lăsând în urmă tandretea pe care o simtise întotdeau- 
na faţă de el. Voia să îl ajute să-și revină după ororile 
pe care le trăise, dar cum? Ea, una, nu avea absolut 
deloc experienţă de viață. Presupunea că timpul avea 
să vindece încet-încet rănile pe care le suferise spiritul 
lui. Dar în afară de a se ruga pentru el, nu prea avea 
ce face. 

În acel moment, trei străini zgomotoși intrară și se 
uitară în jur plini de dispreț. 

Jane, una dintre chelnerite, pufni. 

-Sunt sigură că sunt niște spilcuiti dintraia care vin 
de la Londra. Se așază în colţul tău, Lacey. Te descurci, 
sau vrei mai degrabă să iau eu comanda? 

Lucy ar fi preferat să-i paseze sarcina lui Jane, însă 
n-ar fi fost cinstit, 

-Mä duc eu. Dacă sunt prea mitocani, o să tip ca să-i 
fac să se rusineze. 

Jane izbucni în râs. 

-Sar putea să meargă, dar nu conta prea mult pe 
asta. Aproape că nu mai avem rasol de vită, vezi dacă le 
e foame, mai avem însă o grămadă de felii de șuncă. 

Lacey traversă încăperea. Se făcuse destul de târziu 
si mulțimea de oameni se mai rărise, dar mai erau încă 
destui clienți. Nou-venifii ocupaseră chiar masa din fața 
căminului, care fusese eliberată de curând. 

Gregory era în colțul lui, nu departe de cămin, ui- 
tându-se gânditor la halbă. Trebuia să-l întrebe dacă 
mai voia o bere după ce se ocupa de noii clienţi. 
Aceştia aveau haine scumpe, dar dezordonate, și can 
se apropie, mirosul pregnant de alcool deveni evi- 
dent. Probabil că băuseră tot drumul de la Londra 
până acolo. 

Se apropie de masă și făcu o mică reverență. 

- Ce ati dori, domnilor? Avem... 

Înainte să poată enumera felurile de mâncare, 
bărbatul aflat cel mai aproape de ea se roti pe scaun. 
Avea dinţii stricati şi respiraţia îi mirosea puternic 
a alcool. 

-O să iau putin din tine, spuse el împleticit. Puse 
mâna pe Lucy și o trase în poala lui. Mamă ce bucăţică 
bună esti! Cat ar costa juma’ de ceas cu tine? 

Unul dintre prietenii lui, un dandy cu o mutră rău- 
tăcioasă, anunţă: 

-O iau eu pentru zece minute mai întâi! 

Panicată, Lucy se luptă să se elibereze, dar strânsoarea 
lui Duhoare de Whisky era ca de fier. Deschise gura 
să tipe, însă el i-o acoperi cu un sărut acru, înăbușitor. 
Înjurând în gând cu un limbaj care lar fi șocat pe tai- 
căsău, ea încercă din nou să se elibereze, dar reacția 
betivului fu să-i apuce un sân. 

Totul se termina brusc. Lucy se trezi eliberată și se 
prăbuşi la podea. Când ridică uimită capul, văzu cum 
Gregory Kenmore îl trantise pe Duhoare de Whisky la 
pământ şi îi răsucise mâna la spate. 

Însoţitorii lui săriseră în picioare, tipand indignati. 
Dandy-ul tocmai scotocea în buzunarul interior al hainei 
când un pistol apăru ca prin farmec în mâna liberă a 
lui Gregory. 

-Nu as face asta dacă aș fi în locul tău, rosti el rece. 
Vă sugerez să vă intoarceti toți trei la trăsura voastră 
şi să vă continuaţi drumul. Nu vrem oameni ca voi 
pe aici. 

Dandy-ul ezită; se auzi hârșâit de scaune, căci clien- 
tii casei se ridicară şi se apropiară de locul unde izbuc- 
nise scandalul, cu niște fețe amenințătoare. Lucy isi 
dădu seama că erau gata să se arunce asupra străini- 
lor să-i bată măr. Santa Cruz veni lângă stăpânul lui 
şi se holbă la bărbaţi cu un mârâit din ce în ce mai 
accentuat. 

Cu o voce de comandant de oști, Gregory tună: 

- Plecaţi acum și nimeni nu va avea de suferit. Răsuci 
braţul lui Duhoare de Whisky, făcându-l să scoată un 
icnet de durere. Asa e cel mai bine pentru toată lumea, 
nu crezi? 

- Ba da, blestematule! icni celălalt. Acum, dă-mi 
drumul! 

Gregory îi eliberă braţul și Duhoare de Whisky se chi- 
nui să se ridice în picioare încercând săşi compună o ex- 
presie belicoasă, dar nu reuși decât să pară înspăimântat. 

-N-am vrut să-i fac nimic târfei, izbucni el. As fi plă- 
tito gras. 

Gregory ridică pistolul până ajunse să țintească drept 
spre inima bărbatului. 

-Nu le face tarfe pe fetele noastre. Acum, pleacă! 


În timp ce străinii se îndreptau grăbiţi spre ieşire, 
Gregory îi dădu mâna lui Lucy să se ridice. 

-Te simţi bine? 

Când se atinseseră în treacăt în timpul dansului la 
bal, mâinile le fuseseră despărțite de mănuși. Acum se 
atingeau, piele pe piele, mâna lui goală cuprinzând-o 
pe a ei. Era o senzaţie așa cum Lucy nu mai cunoscuse 


O frumoasă de rând 35 


niciodată - o combinaţie de topire si soc electric, aşa 
cum simti uneori într-o zi geroasă de iarnă. 

-Sunt... sunt bine, îngăimă ea ridicându-se în picioa- 
re. Tremura încă la gândul că fusese atacată si apoi sal- 
vată de bărbatul visurilor ei. 

Chiar dacă străinii dispăruseră si era înconjurată 
doar de bărbaţi protectori, fumul, căldura și larma din 
jur ar fi făcut-o să o ia la goană dacar fi avut putere. 

Daisy isi făcu apariţia cu un păhărel în mână. 

- Te-ai speriat tare, Lacey! Puteţi să o duceti putin afa- 
ră la aer, domnule căpitan? Uite niște coniac să-i revii 
din şoc. 

i întinse paharul lui Lucy si îi făcu ușor cu ochiul. 

Tânăra femeie ar fi râs dacă nu ar fi fost aşa de 
bulversată. Cu siguranță Daisy îi oferea ocazii să-și 
îmbunătăţească relaţia cu Gregory. Și ideea era chiar 
foarte bună. 

- Da, mi-ar plăcea să respir niște aer curat, rosti ea cu 
glas slab. 

-Atunci să mergem, spuse Gregory blând. Putem să 
stăm afară, în fata intrării, până îţi vii în fire. 

O luă de cot şi o conduse spre usa, oprindu-se putin 
în dreptul scaunului lui ca să-și ia mantaua pe care i-o 
puse în jurul umerilor. Haina îi ajungea până la glezne 
şi purta parfumul lui Gregory. Când o puse pe ea, se 
simţi ca și cum fusese cuprinsă de nişte braţe iubitoare. 
Și-o strânse în jurul ei murmurând mulțumiri, dar când 
pășiră afară si simţi mușcătura aerului rece de iarnă, 
dădu să şi-o scoată. 

-O să inghetati fără asta, domnule! 

El i-o strânse şi mai tare în jurul trupului, prinzân- 
dużo la gat. 

-La viata mea am mărșăluit pe orice fel de vreme; în 
plus, sunt îmbrăcat cu haine mai călduroase decât tine, 
deci nu-ţi face griji din pricina mea. Poftim, odihnes- 
te-te putin pe banca asta și bea niște brandy. 

Ascultătoare, se așeză pe banca din fata tavernei. 
Când vremea era frumoasă, clienţii casei stăteau acolo, 
trăgând din pipă şi urmărind traficul. Acum nu se zărea 

însă decât trăsura străinilor beti. În timp ce aceasta dis- 
părea în curbă, Lucy se interesă: 

- Credeţi că e posibil să revină şi să facă alte necazuri 
pe aici? 

Gregory se așeză în stânga ei, atât de aproape că îi 
putea simţi căldura trupului. 

- Când se vor trezi n-o să mai tind minte ce sa 
întâmplat. 

Cruz venise după ei afară, iar acum stătea de-a curme- 
zigul, culcat la picioarele lor, după ce scosese un oftat de 
mulțumire. Lucy îi ciufuli urechile. 

- Eşti un căţel bun și viteaz, Cruz. 

Sorbi o înghiţitură de brandy si imediat izbucni 
într-un acces de tuse, 

- Te simţi bine? întrebă Gregory preocupat. 

- Sunt... sunt bine. Când isi mai reveni, izbuti să 
explice: Doar că nu sunt obișnuită cu băuturile atât 
de tari. 

- Să-ţi aduc altceva? Poate o cană de ceai fierbinte ar 
fi mai bună? 

-Nu e nevoie. Simplul fapt că sunt aici, afară, în 
această liniște și pace mi-e de ajuns. 

Luna fusese plină cu două zile în urmă, dar și acum 
era suficient de puternică încât să arginteze cu lumina ei 
copacii goi si câmpurile sterpe. Mai sorbi o dată, foarte 
ușor, din brandy. De data asta nu mai tuși, dar strâmbă 
din nas. 

-Oamenii beau chestia asta din plăcere? 

Gregory izbucni în râs. Nu-l mai auzise râzând de... 
de ani întregi. 

-Gustul pentru brandy vine cu timpul. Dar reuşeşte 
săi liniştească nervii? Ai trăit o experienţă foarte urâtă 
înăuntru. 

Lucy luă a treia înghiţitură cu multă grijă. 

-Nervii mei sunt mai liniștiți, dar in rest o să mă 
ametesc cu totul, dacă mai beau. lal dumneata, zise 
întinzându-i paharul. Degetele li se atinseră din nou, 
iar ea constată surprinsă că mâna începea iarăși să-i 

tremure. Când el luă o înghiţitură de brandy, observă: 
Şi tu eşti cumva dat peste cap, nu? 

Gregory coborî paharul cu o grimasă. 

-Asta mi se întâmplă mereu după ce se termină ac 
tiunea. Am fost foarte mirat să văd cât de repede sunt 
gata să folosesc forța brută. 

-Ai fost minunat! exclamă ea, lăsând să i se citească 
în voce admiraţia și recunoştinţa. Nici nu ştiu cum 
să-ți mulțumesc pentru că m-ai salvat de bruta aceea 
îngrozitoare. 

El făcu un gest a lehamite. 

-Barul era plin de bărbaţi care ţi-ar fi sărit în ajutor. 

-Dar dumneata ai fost primul! Crede-mă, apreciez 
mult rapiditatea reacției dumitale. Orice secundă în 
plus în care să-i suport atingerea... 

Se cutremură, incapabilă să termine propoziţia. 

Gregory își puse brațul drept pe umerii ei, cald si 
protector. 

- Îmi pare așa de rău că a trebuit să înduri asta! Cre- 
de-mă, am fost tentat să-i rup gâtul. 

-Probabil că e mult mai bine că nu ai făcut-o, fiind- 
că asta te-ar fi băgat în mare belea. Se cuibări din nou 
lângă el în timp ce sentimentul neplăcut i se stergea în- 
cetîncet. Ai folosit exact atâta forță cât a trebuit. A fost 
o scenă absolut impresionantă. 

Fără să-i răspundă la compliment, el mai bău o gură 
din paharul pe care îl avea în mâna stângă. 

-Ce bine că Daisy a fost generoasă cu portia de bran- 
dy pe care mi-a turnat-o. Chiar că face bine la nervi. 

Lucy se relaxă, nu numai pentru că acum era în 
siguranță, ci si pentru felul în care evolua relația 
lor. Acum, știind că Gregory suferea din cauza unor 
răni care treceau dincolo de puterea ei de înţelegere, 
se putea din nou gândi la el ca la un prieten vechi și 
drag. Fusese îngrozitor să creadă că nu mai puteau 
fi prieteni. 

Dânduși capul pe spate, se uită la cer. Luna strălu- 
citoare punea în umbră stelele mai palide, dar celelalte 
străluceau în continuare aprins. 

- În Spania stelele sunt la fel? 

El ridică ochii. 

- Da, ar trebui să călătoreşti mult mai la sud ca să vezi 
o boltă diferită. Dincolo de Ecuator, cred. 

-Şi cum e Spania? 

-Nu am văzut fara în toată splendoarea ei, căci se află 
de ani întregi în război. Dar peisajele sunt extraordinar 
de frumoase, iar oamenii sunt mândri și onorabili. 

-Se spune că războiul se va sfârși curând. Toate ta 
rile trec prin războaie, dar pământul şi oamenii rezistă 
mereu. 

- Sper. Făcu un efort să-și înveselească vocea şi schim- 
bă subiectul: Vorbeste-mi despre tine, Lacey. Eşti de 
prin partea locului? 

Ea dădu din cap. 

- Sunt doar o fătucă de pe aici cu o existență banală. 

El ezită; in mod clar, voia să afle mai multe despre ea 
fără să pară nepoliticos și indiscret. 

-O să lucrezi aici de-acum? Ai avut o primă noapte 
foarte dificilă, 

-Cu toții facem ceea ce trebuie să facem, zise ea ridi- 
când din umeri nepăsătoare. 

- Da, probabil așa este. Însă m-aș fi gândit că o fată 
frumoasă ca tine ar fi trebuit să fie măritată deja. Fără 
îndoială, n-ai dus lipsă de petitori. 

Era rândul ei să ezite, căci se întreba cum să spună 
adevărul fără să dezvăluie prea multe. 

- Da, au fost petitori. Dar băiatul pe care îl voiam eu 
a plecat la armată și... nu s-a mai întors. 

Ceea ce era din păcate tristul adevăr. Tânărul şi ne- 
complicatul Gregory care o vrăjise pe când era o fetiţă 
se dusese pentru totdeauna. 

Bragul lui o strânse si mai tare. 

- Îmi pare foarte rău. Războiul reprezintă o irosire 
teribilă de vieţi omenești. 

~Te rog, povesteşte-mi despre război, spuse ea blând, 
îndrăznind să dea glas unei rugăminţi ce ar fi fost impo- 
sibil de rostit la lumina zilei. 

Gregory se retrase atât de repede, încât ea nici nu-și 
dădu seama că el îi luase braţul din jurul umerilor decât 
atunci când o izbi din nou senzația de frig. 

-Nu se vorbește despre așa ceva. 

- De ce nu? 

Vocea ei dulce, minunată, era ca mierea. Lui Gregory 
îi trecu prin cap că mierea era foarte bună pentru a fi 
pusă pe răni. Avea efect vindecător. 

-Nu este... potrivit, spuse, ştiind că răspunsul era o 
aiureală pompoasă. 

-De ce nu? 

In voce îi răzbătea o anumită exasperare. 

-Cum am putea noi, cei de acasă, să înţelegem dacă 
nimeni nu e dispus să ne explice? 

- De ce ai vrea tu să înţelegi? 

-Nimeni nu poate deveni mai bun prin ignoran- 
ta, declară ea ferm. Eu vreau să învăţ. Să ştiu. Să aspir 
la înțelepciune. 

- De ce i-ar trebui unei chelnerite să devină mai inte- 
leaptă? întrebă el cu o notă de asprime în voce. 

Nu ar fi fost deloc surprins dacă s-ar fi ridicat să 
plece furioasă, dar în loc de asta, tânăra femeie izbucni 
în râs. 

- Înţelepciunea este bună pentru orice om care e în 
stare s-o obţină. lar chelneritele au parte de destule pri- 
lejuri, fiindcă întâlnesc atâtea și atâtea feluri de oameni. 
Pe un ton blând, urmă: Vorbind despre lucrurile întu- 
necate ai putea ajuta lumina să intre. Eu sunt un ascul- 
tător demn de toată încrederea, sigur. E foarte posibil să 
nu mă mai vezi niciodată, şi ştiu foarte bine să păstrez 
un secret. 

Gregory nu se îndoia de asta. Era foarte bună la păs- 
trat secrete despre ea însăși. Și ceva-ceva, la ea, îi inspi- 
ra încredere. Poate că... poate că trebuia să-i vorbească 
despre ceea ce îi bântuia nopţile. Nu le putea pomeni 
despre asta părinţilor lui. Părerea lor conta prea mult 

pentru el ca să le poată dezvălui ceea ce se afla in adan- 
curile conștiinței sale. 

Dacă ea ar fi încercat să-l convingă, s-ar fi retras, dar 
prezența ei tăcută și liniştită îl îndemna să-şi deschi- 
dă inima. 

- Războiul înseamnă atâtea lucruri. Plictiseala. Teamă. 
Prietenie. Lumea dură a bărbaţilor singuri, fără prezen- 
ta alinătoare a unei femei. 

- De asta ai decis să-ți dai demisia? 

-Tata nu se simţea bine. Datoria mea era să mă întorc 
acasă și să preiau în bună măsură gestionarea moşiei. 

Perfect adevărat, dar nu era motivul real. 

Probabil că ea își dăduse seama că nu-i dezvăluise to- 
tul, căci întrebă: 

- Nu mai exista și un alt motiv? Nu ai fost rănit? 

- Ei, câteva zgârieturi ici-colo, nimic serios. Tăcu, 
apoi spre propria surprindere izbucni: Secretul mur- 
dar al luptei este că nu e doar incitantă. Când lupta 
este în toi, când cele două forte se află în cea mai puter- 
nică încleştare, ceea ce simţi este o exaltare nebunească. 
O sălbăticie care trece dincolo de frică, sentimentul că 
esti nemuritor și că, desi nu esti, moartea tot nu con- 
tează. Îşi şterse palmele umede pe pantaloni şi urmă: 
Intensitatea acestei senzaţii este ca un drog. Viaţa 
obişnuită poate apoi săi pară cenușie si plictisitoare 
prin comparaţie. 

-Nu-i de mirare atunci că războaiele nu se sfârșesc 
niciodată, spuse ea cu mirare. Barbatilor le plac. 

- Uneori. Victoria este dulce când miza o constituie 
viata si moartea. 

- Dar trebuie să fie și momente neplăcute, nu? 

- Singurul lucru mai rău decât o bătălie pe care o 
câştigi este o bătălie pe care o pierzi, spuse el cutremu- 
rându-se. Să te uiţi la câmpurile acoperite cu trupuri 
neinsufletite si să ştii câte lucruri s-au irosit astfel. Toate 
visurile, speranțele, iubirile care au murit odată cu ei. 
Cei care nu simt asta pot fi toată viaţa sub arme. Eu nu 
sunt unul dintre ei. 

-Care au fost cele mai rele lucruri care ti s-au întâm- 
plat dumitale? întrebă ea, vocea blândă sunând ca o in- 
vitatie seducătoare pentru a-şi despovăra sufletul. 

Nu vorbise nimănui despre experiențele lui, dar poa- 
te că era cazul. Poate că asta ar fi pus capăt cosmarurilor. 
Desi nu-și imagina că ar fi putut să-i povestească des- 
pre război unei domnişoare inocente precum Lucinda 
Richards, avea sentimentul ciudat că femeia asta de la 
cârciumă, cu inima ei plină de compasiune, Lar fi inge- 
les perfect. 

-Am încetat si mă mai consider nemuritor când 
prietenul meu cel mai bun a fost ucis în luptă, bolborosi 
el în cele din urmă. 

- Îmi pare asa de rău! Îi luă mâna în mâinile ei calde. 
Povesteste-mi despre el. 

-Jack Dawson și cu mine ne-am cunoscut pe când 
eram amândoi sublocotenenti, abia încadraţi în regi- 
ment. El era din nord. Lancashire. Ne-am împrietenit 
din primul moment. Gregory se gândi la fata veselă a 
prietenului său și la râsul lui molipsitor. Era atât de exu- 
berant! Atât de plin de viata. Nu ii era frică de nimic. 
Şi era si un ofițer foarte bun. 

-Ce tragedie că s-a dus, șopti ea strângându-i mâna. 

-ÅA avut o moarte absurdă. Nu a fost doborât în timp 
ce conducea un atac, nimic măreț sau nobil de felul 
ăsta. Explozia unui obuz tras de francezi i-a ucis pe el si 
pe câţiva dintre oamenii lui. Gregory înghiţi în sec fără 
să se poată stăpâni. El se ocupase de strângerea rămăși- 
telor, bucată cu bucată, pentru ca morţii să poată fi în- 
prn Cei mai mulți fuseseră imposibil de identificat. 

nsă pe unii îi putuse recunoaşte, iar asta fusese cum- 
plit. O mare, mare pierdere, spuse el cu amărăciune. 
Ar fi fost mult mai bine dacă am fi putut să rămânem 
prieteni pentru următorii cincizeci de ani si să stăm în 
fața căminului povestind despre glorioasele zile ale tine- 
retilor noastre. Surprinzător, căpitanul izbucni în ras: 
Si chiar asta am fi facut. Ar fi fost si minciuni, căci 
multe amănunte din viata de zi cu zi intro campanie 
militară sunt al dra... foarte jenante. 

-Măcar a murit repede si nu a avut parte de suferință 


şi agonie, spuse Lacey. Iar spiritul lui dăinuie, chiar dacă 


trupul lui nu mai e aici, cu noi. 

-Chiar crezi asta? 

Gregory nu fusese în stare să meargă la biserică de 
când se întorsese din Spania. 

-O, da. Fără nici o îndoială. După ce statu putin să 
i se domolească bătăile inimii, continuă timid: Eu nu 
am fost la război, dar am văzut destui oameni bol- 
navi şi pe moarte. Am văzut şi am simţit lucruri care 
mi-au întărit credința. 

O subestimase, își dădu el seama. Faptul că dusese o 
viaţă liniştită pe acele meleaguri nu însemna deloc că 
fusese ferită de realităţile dure. Fiind o fată din pătura 
de jos a societăţii, cu siguranţă era mai puternică decât 
mironositele alintate din clasa lui socială. 

Cruz își modifică poziţia de la picioarele lor, smucin- 
du-se. Lacey zâmbi și îl scărpină pe gat. 

~ Măcar un prieten loial a revenit acasă cu dumneata. 
Mi-ai spus că-i datorezi prea mult lui Cruz ca să-l lași în 
Spania. Aveai un motiv special, sau pur si simplu sa 
dovedit a fi un tovarăș foarte bun? 

Degetele lui Gregory se strânseră involuntar 
mâna lui Lacey. Când ea scoase un sunet ușor, își rela- 
xă apucătura. 

- lartă-mă, A existat o anumită situație. Până și gân- 
dul la acea întâmplare îi intetea bătăile inimii până la 
insuportabil. Ea aşteptă, ținându-l de mână, dar fără să 
spună nimic. În cele din urmă, căpitanul reuși să con- 
tinue: Nu mult după moartea lui Jack, francezii ne-au 
bombardat iar și... şi eu am fost îngropat de viu în no- 
roi. Nu mă puteam mișca, nu puteam respira. Ştiam 
că o să mor acolo. Atunci l-am auzit pe Santa Cruz 
lătrând în apropiere. A găsit locul unde mă aflam și a 
început să latre și să sape. Oamenii mei i s-au alăturat 
şi m-au scos. Exact la timp, întrucât deja îmi pierdu- 
sem cunoștința. 

-Deci Cruz ţi-a salvat viata, dar ce experienţă 
îngrozitoare! Să fii îngropat de viu şi să te confrunti 

cu situația asta de neputinţă, s&ti vezi moartea cu 
ochii, spuse ea compătimitoare. Sunt convinsă că ai şi 
acum coşmaruri. p 

— Exact. Însă... mai e ceva. Si mai rău. Ura săşi dezvă- 
luie slăbiciunea, dar se simțea obligat să-i mărturisească 
întregul adevăr sordid. Asta ma transformat întrun... 
într-un las. Mi-am dat seama că nu mai aveam puterea 
şi curajul de a-mi conduce oamenii. Prezența mea îi pu- 
nea în pericol. Acesta este adevăratul motiv pentru care 
mi-am dat demisia, trecând în rezervă. y 

-Cât timp a trecut între momentul în care ai fost 
îngropat și cel în care te-ai întors acasă? p 

-Cam șase luni. Lui i se păruseră cât șase ani, se 
gândi. Când mama mi-a scris că tata nu se simte bine, 
am profitat de ocazie ca să-mi cer lăsarea la vatră. 

-Şase luni de lupte grele, dacă e să dăm crezare ziare- 
lor. În timpul acesta, ai pierdut mai multi oameni decât 
era de aşteptat? 

- Nu, slavă Domnului. 

-Vreunul dintre superiorii dumitale fia spus că nu 
igi faci treaba cum trebuie? Căi faci de ruşine uniforma? 

El râse fără pic de veselie. : 

- Erau prea ocupați cu luptele ca să-mi mai observe 

elile. 

a Poate. Dar e la fel de posibil ca dumneata săi fi 
facut treaba foarte bine si cu onoare, fără a simţi însă 
vreun imbold în această direcţie. Asta nu e lasitate. În- 
seamnă pur si simplu că ai trecut de la o etapă a vieţii la 
alta. Că ai trecut de la tinerețea fara griji la maturitate. 
De la sentimentul că ești nemuritor la... la recunoaș- 
terea mortalității. Ai fost suficient de curajos încât să 
protejezi o chelneriga de trei betivi îngrozitori fără să stai 
deloc pe gânduri. , 

Cuvintele lui Lacey îl loviră ca un fulger. Căci avea 
dreptate: după ce fusese. îngropat de viu, își pierduse 
orice interes pentru cariera militară. Cu toate acestea, 
privind înapoi, vedea că reușise să se comporte ca un 
ofiţer, aşa cum trebuia, în ciuda ororii care îl măcina. 
Chiar făcuse unele lucruri pe care un observator le-ar 


44 Mary Jo Putney 


fi putut califica drept curajoase. Trăise şi dormise cu 
teama în suflet și dorise cu disperare să meargă acasă, 
dar adevărul era că nu se purtase deloc ca un las. 

-Ai avut dreptate când mi-ai spus că si chelneritele 
au o anumită înțelepciune, zise el cu uimire. Cum de ai 
devenit atât de inteleapta? 

-Prin forța împrejurărilor. Confruntându-mă eu în- 
sămi cu diverse lucruri. Nu sunt sigură că înțelepciunea 
poate fi dobândită în alt mod. Invarim din greșelile 
noastre, nu din succese. Lumina lunii îi mângâia pro- 
filul delicat, perfect. Părea foarte tânără, dar și foarte 
calmă, Puternică. Nu mi s-a întâmplat nimic groaz 
nic. Doar greșelile de judecată pe care le face oricine. 
Au fost momente când nu am fost bună. Momente când 
nu i-am ajutat pe cei care aveau nevoie de ajutor. Greșeli 
mărunte care s-au cumulat într-un efect de amploare. 

-Dar esti prea aspră cu tine însăţi. O mulțime de 
oameni fac greșeli de felul acesta și niciodată nu ajung 
să devină mai buni conștientizându-le. 

- Prin asta dându-ne nouă, celor care suntem inte- 
lepti, ocazia de a suferi de păcatul mândriei, râse ea. 
Se ridică în picioare, anunțând: Este timpul să mă 
întorc la treabă, 

Se ridică și el; n-ar fi vrut să pună capăt acelei conver- 
satii intime. 

- Te simţi suficient de bine? Pot să te duc eu acasă. 

-Nu, sunt bine, cu-adevărat. 

Se înălță pe vârfuri si, punându-și mâinile pe umerii 
lui, îi dădu un sărut foarte ușor. ` 

Dulceata buzelor ei îl paraliză. O sărută şi el, silin- 
duse să fie blând, dar gura ei se deschise dornică sub 
gura lui. Reacţia ei lipsită de inhibitii îi transmise 
curenți de foc prin trupul amortit. O strânse cu putere 
în braţe, sărutând-o cu pasiune. 

Silueta ei moale, delicioasă, apăsată în el, îi făcu ini- 
ma să-i bată ca un ciocan în piept și mintea să i-o ia 
razna. Era mai dulce ca mierea, mai revigorantă ca un 
pahar de brandy... 

— Lacey, murmură el. Minunată, minunată Lacey... 

Ea intepeni în braţele lui, apoi se retrase iute, cu 
ochii sălbatici în lumina lunii. 

-Nu! icni. Nu, nu trebuie să fac asta! 

Aerul rece îl izbi, făcându-l săi vină în fire. Dumne- 
zeule, cum se putea purta așa cu o tânără femeie care 
zocmai fusese atacată de un strain beat? Nu era mai pre- 
sus de nemernicul de care o salvase. Întinse mâna spre 
ea, cerându-și iertare. 

-= Lacey... 

Ea o zbughi însă la fugă prin spatele cârciumii. Până 
să se dezmeticească el, deja dispăruse. Era foarte rapidă! 
O urmă, întrebându-se dacă intrase în bucătărie, însă 
nu auzise nici un zgomot de ușă. 

În spatele hanului se afla un crâng de pini prin care 
trecea o potecă spre sat. Văzu o ramură mişcându-se, 
desi nu bătea deloc vântul. Probabil că fugea înapoi spre 
Roscombe. Înjurându-se în gând, o luă și el pe cărare. 
În lumina lunii văzu ceva negru prins în ramura pinu- 
lui, cam la nivelul capului. 

Oare Lacey purta o eșarfă sau o pălărie pe care o pier- 
duse? Desprinse nedumerit obiectul, care părea ca un 
animal mort. 

Era o perucă. O claie de păr negru și ondulat. Micuța 
şi dulcea lui Lacey era o mincinoasă. 


capitolul 6 


Lucy alergă până ce un junghi o forță să se opreas- 
că. Se rezemă gâfâind de un copac, cu mâna apăsată pe 
coaste. Abia atunci își dădu seama că îi era frig la cap. 
Îşi pierduse nenorocita de perucă în timp ce alerga 
printre pini. Şi mai si furase mantaua lui Gregory. 
Se transformase într-o infractoare. 

Oare avea s-o urmărească? Pe de o parte, îşi dorea 
asta, pe de alta, îi era teamă. 

Nu se zărea nimeni în spate. Măcar nu trebuia să se 
explice. Își continuă drumul, cu mantaua înfășurată 
strâns în jurul ei ca nişte brațe calde. 

Cand se strecura încet in casa parohială, auzi bătând 
ceasul din sufragerie. Era miezul nopții. Precaută, merse 
în camera ei, unde Chloe era băgată sub pleduri citind 
un exemplar uzat din Robinson Crusoe. 

Prietena ei isi înălță capul, cu ochii strălucind de 
curiozitate. 

-Cum a mers? Era acolo? Ai apucat să vorbeşti cu el? 
Se încruntă confuză. A cui e mantaua asta? Aproape că 
igi atârnă pe jos. 

Lucy se prabusi in sezlongul ei subred. 

- Da, Gregory a fost acolo, am vorbit cu el, ţi-am pier- 
dut peruca și i-am furat mantaua, iar acum totul este 
mult mai complicat! 

Chloe îşi arcui sprâncenele. 

- După câte se pare, ai avut o seară interesantă, obser- 
vă Chloe arcuindu-și sprâncenele. A inclus şi un sărut, 
ca să îl poţi uita si să mergi mai departe? 

Lucy începu să-și desfacă părul, pe care-l lipise de cap 
să-i încapă sub perucă. 

- Da, mi-am obţinut sărutul. De asta totul este asa 
de complicat. Îi explică pe scurt despre beţivul care pu- 
sese mâna pe ea, despre Gregory care sărise să o salveze 
şi lunga lor conversaţie, desi nu mentiona subiectul. 
Asta era doar între ei doi. Încheie spunând: Acum că 
îl cunosc mult mai bine, am avut un sărut pe care nul 
voi uita niciodată - si îmi dau seama cât de proastă am 
fost să cred că ar putea vreodată să fie interesat de una 
ca mine. 

-De ce spui asta? întrebă Chloe. Din câte mi-ai 
povestit, v-aţi înțeles foarte bine. Aţi avut o discuție 
agreabilă și un sărut așijderea. 

- Da, dar la un moment dat am devenit conștientă 
că el nu mai este un puști, ci un bărbat în toată pute- 
rea cuvântului. Că a fost transformat din cauza unor 
experienţe pe care eu nu le voi cunoaşte niciodată, spu- 
se Lucy încet. Eu sunt doar o fată banală de la tara. 
Nu pe mine m-a sărutat el, ci pe Lacey chelnerita. Nu eu 
il interesez. Iar interesul lui față de Lacey a fost oricum 
doar unul trecător. 

Conversatia lor fusese reală si valoroasă pentru amân- 
doi, de asta era sigură. Însă fusese doar un moment 
pasager, nimic mai mult. 

Lucy voia mai mult decât un simplu moment. Dar 
altceva nu avea să obțină. 


Derutat din cauza perucii, Gregory se întoarse la 
Willing Wench, cu Santa Cruz alături. Poate că Lacey 
purta peruca fiindcă părul ei era foarte urât, sau poate îi 
căzuse din cauza unei infecţii puternice. Sau poate că se 
gândea că o înfățișare frivolă avea să-i aducă mai multe 
bacsisuri. Indiferent care era motivul, deghizarea submi- 
na relaţia de încredere care se înfiripase între ei. 

Pe de altă parte, el reactionase așa cum nu o mai făcu- 
se niciodată in fata unei femei, nici fizic, nici emoţional. 
Voia să o revadă. Avea nevoie să o revadă. 

Cârciuma era aproape goală când se întoarse. Proba- 
bil că stătuse foarte mult de vorbă cu Lacey, deși nu 
simtise trecerea timpului. 

Daisy si încă o chelnerita făceau curățenie în bar, cu 
fete şi mişcări obosite. Fetele de aici erau mereu vesele, 
creând astfel atmosfera caldă, primitoare, care-l îndem- 
nase să devină client fidel. Niciodată nu- trecuse prin 
cap cât de obositoare era treaba asta. 

Se apropie de Daisy, iar ea ridică ochii de la masa pe 
care o stergea. 

-E putin cam târziu pentru încă o băutură, domnule 
căpitan, remarcă ea. 

-Voiam să aduc ăsta înapoi, spuse el dându-i paha- 
rul gol de brandy. Și asta, completă întinzându-i peruca. 
A rămas într-o ramură de copac după ce Lacey m-a lăsat 
şi a fugit. 

- Lauzi, făcu Daisy fără nici o intonatie aparte. 

- Unde locuieşte? 

-Nu prea ştiu, zise chelnerita ridicând din umeri. 

- Atunci, cum o mai cheamă? 

-Habar nu am, replică ea cu același gest. 

-Ai angajat o tânără si nici măcar nu îi ştii numele 
întreg? răbufni Gregory exasperat. 

- Era prietena unei prietene care a venit să dea o 
mână de ajutor. Voia să vadă dacă i-ar plăcea să lucreze 
aici în mod regulat, spuse Daisy întinzându-se ca şi cum 
o durea spatele. Era plăcută si frumuşică, asa că m-am 
hotărât să-i dau o sansa. : 

Fata mintea de inghetau apele, Gregory era sigur 
de asta. Dar dacă nu voia să vorbească, el nu prea avea 
ce să facă. Poate că exista un motiv viabil pentru care ar fi 
fost mai bine să nu o găsească pe misterioasa Lacey. 

-Dacă vine să-și caute peruca, spune-i că o poate 
recupera de la Naughton Grange. : 

- Aşa o să fac. Vocea lui Daisy era în continuare 
inexpresivă, dar în ochii ei lucea o sclipire de amuza- 
ment. Ceea ce știu este că Lacey e de pe aici. Dacă ţii 
ochii deschiși, s-ar putea să o vezi prin împrejurimi. 

El o măsură suspicios. 

-Adică într-un fel mă cam dai afară? 

- Păi nu e timpul! ripostă ea intepata. y 

Căpitanul simți o doză de iritare la auzul mustrării 
implicite. Dar Daisy fusese bună cu el în ultimele săp- 
tămâni, când nu fusese în stare să dea ochii cu restul 
lumii. Și avea dreptate - stătuse ascuns prea mult ca să-şi 
lingă rănile sufleteşti. 

- Da, e timpul. Mulţumesc, Daisy. $ 

Plecă, enumerându-și în minte toate lucrurile pe care 
le avea de făcut. Tatăl lui îi ceruse să preia gestionarea 
moșiei, si asta însemna să se ocupe de contabilitate 
împreună cu administratorul. , Trebuia sisi colinde 
domeniul călare, să viziteze arendașii, să verifice starea 
în care se găseau casele, să se asigure că erau în suficient 
de bună stare ca să facă faţă iernii. i 

De asemenea, trebuia săi viziteze prietenii de fami- 
lie şi pe toți cei care, pe bună dreptate, îl aşteptau să 
treacă pe la ei. Nu dorise să facă asta înainte, dar acum 
descoperi că îi venise cheful. 

in tot acest timp avea sisi tina ochii deschiși ca să o 
găsească pe Lacey. Îi datora scuze pentru că o sărutase 
când ea tocmai ce fusese atacată de un betiv. La început, 

ei nu păruse să-i pese, dar fusese un gest total nelalo- 
cul lui. 

Şi mai trebuia să descopere dacă era într-adevăr atât 
de atrăgătoare cum îi păruse în noaptea aceea. 


Crăciunul se apropia cu repeziciune, iar Lucy era 
foarte ocupată cu pregătirile. Ea si mama ei făcuseră 
coşuri de daruri pentru săraci, adunaseră ramuri verzi ca 
să împodobească biserica și casa parohială şi o ajutaseră 
pe bucătăreasă la pregătirea mâncărurilor de sărbătoare 
pentru masa ce avea să fie întinsă pentru toată lumea ce 
trecea pe la vicariat după terminarea slujbei copiilor din 
Ajunul Crăciunului. 

Sarcina ei cea mai importantă era să organizeze tra- 
ditionala procesiune de la biserica St. Michael’s, în 
care tinerii enoriași puneau în scenă povestea Nașterii 
Domnului. Slujba ţinută cu această ocazie era mai putin 
solemnă decât cea din dimineața de Crăciun. 

Procesiunea era foarte populară în rândul copiilor şi 
adulților deopotrivă, dar transformarea tinerilor actori 
în personajele respective și menţinerea ordinii în rân- 
dul lor nu era o sarcină pentru cei slabi de înger. Mama 
lui Lucy condusese procesiunea timp de ani întregi, iar 
Lucy fusese ajutoarea ei. Când Lucy împlinise două- 
zeci şi unu de ani, mama îi lăsase pe mână regizarea 
spectacolului, cu tot cu oi si capre si asa mai departe. 
Era o treabă dificilă, dar rezultatele se ridicau la înălți- 
mea eforturilor. 

Lucy spera că numeroasele însărcinări aveau să o 
ajute să-şi ia gândul de la Gregory Kenmore, dar nu reu- 
şi chiar de tot să-l uite. De fapt, nu reuşi deloc. În timp 
ce tăia fructe uscate în bucătărie şi ajusta costumele pe 
măsura participanţilor la procesiune, spuse exact ceea 
ce trebuia să spună și reuși să nimerească refetele mamei 
sale, dar nu-și putu opri mintea să rătăcească la Gregory. 
La discuţia pe care o avusese cu el și din care învățase 
atâtea lucruri. La sărutul acela care o înfiorase precum 
nimic altceva şi din care învățase şi mai multe. 

Nu mai fusese la Willing Wench decât o dată, ca 
să-i înapoieze lui Daisy mantaua periată si împăturită 
a lui Gregory. Chelnerita o informase că peruca era la 
Gregory şi că o putea recupera de la Naughton Grange, 
moșia familiei Kenmore. Din fericire, Chloe spusese că 
nu conta că o pierduse, de vreme ce de ani buni nu se 
mai atinsese nimeni de ea. 

Lucy nu-l mai văzuse pe Gregory, dar auzise despre el. 
lesise din izolarea pe care şi-o impusese şi se alăturase 
din nou comunităţii din Roscombe. Făcea vizite pe la 
prieteni si vecini şi se spunea despre el că era sociabil și 
plăcut. Poate că nu mai era atât de exuberant ca odini- 
oară, dar nimeni nu-i mai critica atitudinea rece. 

Trecuse chiar si pe la părinţii ei într-o zi, dar Lucy 
nu fusese acolo! Când aflase, prima ei reacție fusese să 
urle. A doua însă fusese una de ușurare. Dacă ar fi recu- 
noscuto, pur și simplu ar fi leșinat de ruşine. Ar fi fost 
îngrozitor de ciudat pentru amândoi. 

Din fericire, el nu avea cum să o recunoască. Blon- 
da şi tânăra Lucinda Richards, fiica vicarului, nu avea 
nimic în comun cu apetisanta Lacey, cu părul ca pana 
corbului și fără nume de familie. 

Spera însă în taină că el avea să vină la slujba din 
Ajunul Crăciunului. Lar fi plăcut măcar să-l vada. Să se 
asigure că într-adevăr era bine. 

Sasi ia în gând la revedere de la fermecătorul 
Gregory după care tânjise atâta timp şi de la bărbatul 
complex în care se transformase. 


Lui Gregory îi plăcuse întotdeauna slujba copiilor 
de la St. Michael’s. Biserica era plină ochi, răsuflarea 
enoriașilor încălzind aerul rece al nopţii de iarnă. Ghir- 
landele de ramuri verzi și mănunchiurile de lumânări 
creau un aer festiv. 

Fratele lui, Roger, care studia la Oxford si plănuia să 
devină preot, era acasă în vacanţă. In timp ce își croiau 
drum spre strana familiei Kenmore, mama lor exclamă: 

-Sunt în culmea fericirii că mă aflu aici împreună cu 
fiii mei frumoși! 

- Dar eu nu contez? întrebă tatăl, Sir James Kenmore, 
cu o sclipire glumeata în ochi. 

-Pe tine pot conta întotdeauna, râse ea bătându-l 
ușor pe braț. Fiii mei sunt mai imprevizibili. 

Din această propoziţie laconică transpărea îngrijo- 
zarea imensă pe care o simtise în legătură cu Gregory. 
În dimineaţa de după ce o cunoscuse pe misterioasa 
Lacey la cârciumă, iesise din camera lui, isi anunţase 
planul de a începe să lucreze cu administratorul moșiei 
şi luase un mic dejun foarte copios. Maica-sii îi venise să 
plângă de fericire. 

Gregory se simțea surprinzător de bine de când înce- 
puse să se ocupe de administrarea moșiei. Asta era casa 
lui, locul lui. Dacă nu ar fi lipsit timp de cinci ani, nu ar 
fi ştiut cât de mult iubea Naughton Grange. 

Tatăl lui era acolo, dacă avea nevoie de ajutor, dar 
Sir James înainta în vârstă și se deplasa greu din cauza 
unui accident de călărie. Se arătase încântat să lase mun- 
ca de zi cu zi în seama fiului său. Gregory constata că 
experiența de comandant din război îi era de folos, 
căci nu avu nici o problemă cu arendașii mai bătrâni, 
care l-ar fi putut socoti prea necopt ca să-l ia în serios. 

Totul mergea bine, din ce în ce mai bine - în afară 
de faptul că nu văzuse nici urmă de Lacey. Nu dăduse 
nicăieri cu ochii de ea, iar cercetările lui discrete nu dă- 
duseră nici un rezultat. Era drept că nu o putea descrie 
cu precizie, afirmând doar că era uimitor de frumoasă, 
iar părul ei probabil că nu era de culoare neagră. Poate 
că la urma urmei nu era de prin partea locului. 

Se așeză la capătul stranei, cu mama în dreapta lui 
şi tatăl si fratele în spatele lor. De partea cealaltă a bi- 
sericii, maiorul Randall si familia se înşiruiră în strana 
lor. Maiorul îi zâmbi lui Gregory înainte să o ajute pe 
bunica soției sale să se așeze. 

Când toți isi ocupară locurile, lăsând intervalul li- 
ber pentru trecerea actorilor, reverendul Richards apă- 
ru salutandu-i congregația. Vicarul tinea mult la acea 
procesiune, căci iubea copiii. De asta probabil fusese 
un meditator atât de bun când Gregory avusese nevoie 

de pregătire înainte de a merge la Rugby, scoala frec- 
ventată de cei din familia Kenmore de aproape două 
secole. 

Prima parte a slujbei fu scurtă, căci toată lumea astep- 
ta cu nerăbdare evenimentul principal. Vicarul începu 
să citească din Evanghelie despre Naşterea Domnului, 
umpland biserica cu vocea lui sonoră. 

- „În „zilele acelea a ieşit poruncă de la Cezarul 
August să se înscrie toată lumea...“ 

Gregory se lăsă pe spate cu un oftat fericit când copiii 
preluară povestea şi cuvintele familiare începură să se 
rostogolească peste el. Îngerul Gabriel era jucat de fiul 
adoptiv al maiorului Randall, care era de fapt un fel de 
văr. Plesnind de mândrie, băiatul anunță nașterea 
de sorginte divină unei Marii blonde și adorabile. 
Gregory îl jucase si el pe Gabriel într-un an, după ce 
progresase de la rolul iniţial de oaie. 

Nişte îngeri mititei cântară cu voci dulci, angelice. 
Palaria de păstor îi căzu unui băiat pe ochi, iar acesta se 
împiedică de o balustradă. Unul dintre magi conduse 
înăuntru o capră gătită să pară cămilă, iar capra încercă 
să pătrundă în altarul împodobit. 

n timp ce valuri de râsete zguduiau biserica, Lucinda 
Richards, regizoarea spectacolului, reuși să salveze alta- 
rul prin gesturi rapide și inspirate. Cu părul auriu strâns 
la spate într-un coc simplu, era la fel de senina si de 
dragalasa ca un înger. 

Spectacolul se sfârși cu așezarea pruncului lisus in 
iesle. Solemnitatea momentului se risipi când lumea 
îşi dădu seama că bebeluşul era jucat de un catelus de 
culoare crem. Acesta dormea profund, dar dintr-odată 
se trezi, se uită speriat la copiii care îl înconjurau și sări 
pe podea. 

Pe când catelusul o lua la goană scheunând pe cu- 
loarul din mijloc, capra începu și ea să behăie sărind în 
fata, iar întreaga congregatie izbucni în râs. Gregory o 
văzu pe Lucinda Richards oftând plină de amărăciune 
din cauză că spectacolul se dusese pe apa sâmbetei, 
dar ştia foarte bine că nu avea rost să încerce limitarea 

haosului. Dacă toți actorii improvizati și-ar fi jucat rolu- 
tile cum scrie la carte, spectacolul nu ar fi fost nici pe 
jumătate atât de amuzant. 

Vicarul începu să intoneze un imn de celebrare a 
naşterii Mântuitorului. Toţi enoriașii i se alăturară, cân- 
tând cu entuziasm până ce zidurile de piatră părură să 
între în vibraţie. Oamenii se ridicară si se încolonară 
să iasă din biserică, fara a se opri din cântat. Familiile cu 
copii mici se duceau acasă, ceilalți aveau să se oprească 
la casa parohială pregătită să-şi primească oaspeții. 

Gregory, ieși cel din urmă din strana familiei 
Kenmore. În timp ce isi aștepta tatăl să se ridice prop- 
tindu-se în baston, aruncă o privire în jur la biserica 
luminată de lumânări. Lady Julia Randall își îmbrățișa 
micul înger Gabriel, iar o oita foarte mică era ridicată 
în aer şi cocotata chicotind pe umărul tatălui care nu-și 
mai încăpea în piele de mândrie. 

Privirea lui Gregory se mută înapoi la altar, unde 
Lucinda Richards strângea cercurile de sârmă întruchi- 
pând halourile sfinților si îi punea în rând pe micii ac- 
tori. Era într-adevăr o fată splendidă, la fel de rafinată si 
de delicată ca o piesă de cristal. 

Râzând, ea întoarse capul să-i spună ceva tatălui ei, 
iar vederea profilului pur, perfect, îl lovi ca un pumn în 
plex. Se holbă la ea. Nu, nu era cu putință. Nu era 
cu putinţă! 

Lacey. Lucy. O perucă neagră pierdută. Același profil 
delicat, fără cusur. 

Lucinda Richards era misterioasa Lacey. 


capitolul 7 


Lucy îşi trimisese toți actorii înapoi la familiile lor 
şi tocmai se întindea să-și ia pelerina când îl văzu pe 
Gregory Kenmore avansând prin mulțime cu o expresie 
hotărâtă pe față. Dumnezeule mare, o recunoscuse! 

Îşi infasura pelerina în jurul umerilor si ieși în goană 
pe usa din spate care dădea din biserică în cimitir. Dar 

unde putea merge? Casa parohială era aproape, însă 
deja se umplea de oaspeţi, iar ea, ca fiică a vicarului, 
trebuia să dea o mână de ajutor. 

Oare putea să alerge până acasă la Chloe? Nu, în 
Ajunul Crăciunului nu se putea invita acolo, chiar dacă 
era vorba de cea mai bună prietenă. 

Clopotele bisericii băteau a sărbătoare, începuseră să 
cadă încet fulgi moi de zăpadă, iar ea era pe cale să dea 
seamă unui bărbat care o făcea să-și piardă cu totul ragi- 
unea. Un bărbat pe care il păcălise. 

i văzu silueta cu umeri lati ieșind din biserică. Scânci 
rușinată și o luă iarăşi din loc mai departe, gândindu-se 
că putea da roată bisericii, pierzându-se printre credin- 
ciosii care se îndepărtau. 

Era însă prea târziu. Nici nu apucă să ajungă la poar- 
tă, că el o prinse de umăr intro strânsoare ca de oțel. 

- Deci misterioasa Lacey este în realitate cuviincioasa 
domnişoară Lucinda Richards. 

Îşi dori ca pământul să se deschidă pentru a o înghiţi, 
dar solul bocnă nu o ajută defel. 

- Da, sopti ea. Imi pare rău. 

- De ce ai făcut asta? 

Vocea îi era agresivă, foarte masculină şi total 
nedumerită. 

-Pentru că eram furioasă! izbucni ea. Crezusem că 
pe vremuri eram prieteni. În rugăciunile pe care le fä- 
ceam seara, mă rugam mereu să te întorci cu bine acasă. 
Pe urmă te-ai întors si nici măcar nu ai trecut pe la tata, 
cum ar fi fost normal. Am fost încântată să te văd în 
sfârșit la balul familiei Randall, până când tu m-ai privit 
ca pe o leproasă! Abia, abia ai reuşit scoţi un cuvânt po- 
liticos de salut, nu ai vrut să-mi atingi mâna înmănușată 
în timpul dansului, iar după aceea ai luat-o la sănătoasa 
ca un iepure speriat! 

Gregory se crispă. 

- Da, probabil că aşa am făcut. Erai atât de frumoasă, 
de rafinată. Nu m-am simţit demn să te ating. 

„Dar o alt fel de fată ai atins fără să faci nazuri“, se 
gândi ea supărată. 

-Am auzit că te distrezi foarte bine la Willing 
Wench, asa că m-am hotărât să văd dacă acolo esti dis- 
pus să vorbeşti cu mine. Ai vorbit. 

Şi o şi atinsese. 

-Nu mi-a trecut niciodată prin cap că o tânără bi- 
ne-crescută ar putea lucra pe post de chelnerita într-un 
bar. Arătai complet diferit. 

Rochia cu guler înalt a lui Lucy și pelerina groasă îi 
ascundeau silueta, dar privirea lui rătăci involuntar spre 
locul unde ar fi fost decolteul lui Lacey. 

-O rochie veche din podul familiei Bridges ţi-a în- 
drumat privirea departe de faţa mea, ca să nu mă poţi 
recunoaşte, il informa ea intepata. 

Căpitanul isi luă seama și își mută ochii spre fata ei. 

- Deci, care este cea adevărată? Angelica Lucy, care 
pune în scenă spectacolul de Crăciun, sau glumeata 
Lacey, care ştie atât de bine să asculte? 

-Amândouă sunt adevărate, spuse ea mușcându-și 
buza. Am fost crescută cum se cuvine și îmi place să 
lucrez cu copiii, dar nu sunt un înger. Mi-a plăcut 
să fiu Lacey si toți bărbaţii de la cârciumă să considere 
că sunt frumoasă. $i, și... mi-a plăcut să fiu sărutată. 
Poate prea mult. 

-O fată asa de frumoasă ca tine nu ar trebui să ducă 
lipsă de săruturi. 

Lucy intui că se afla în pragul unui moment critic. 
Dacă-şi deschidea inima în fata lui — și risca să-i fie frân- 
tă - era posibil să nu mai aibă niciodată sansa de a fi 
mai mult decât o femeie înșelătoare în ochii lui. Cu vo- 
cea tremurândă îi mărturisi: 

-Nu vreau să fiu sărutată decât de un singur bărbat. 
De tine. 

Gregory se dădu ușor înapoi, șocat până în mă- 
duva oaselor că ea îl putea dori. Însă expresia terifiată, 
dar plină de speranță de pe faţa ei era cât se poate de 
convingătoare. 

- Lucy, murmură, adresându-i-se ca pe vremea când 
lucrurile nu erau atât de complicate. Vrei să spui că... 
tii la mine? 

- M-am îndrăgostit de tine de când ai început să vii 
la casa parohială să înveţi cu tata latina și greacă, sopti 
ea în timp ce lacrimile îi alunecau pe obraji. Ştiu că 
eram prea tânără, că trebuia să astept până mă făceam 
mare. Așa că atunci când mă rugam să te întorci cu bine 
acasă, mă rugam cu egoism şi ca tu să nu găsești pe alt- 
cineva înainte ca eu să am ocazia să te conving să te uiţi 
la mine. 

- Draga, draga mea fată! Îi şterse lacrimile de pe 
obraji, apoi îi luă în mâini fața frumoasă in formă de 
inimă. Tu nu mă cunosteai cu adevărat. Nu sunt demn 
de un asemenea devotament. 

-Ştiam că esti blând și răbdător cu o fetiţă, inte- 
ligent, respectuos cu părinţii mei si că aveai simţul 
umorului, replică ea. Erai un tânăr demn de interesul 
oricărei femei. 

- Poate că pe atunci eram, oftă el. Acum nu mai sunt. 
Ai aflat asta când am discutat în fata cârciumii. 

-Am aflat că esti un bărbat care a suferit și a supravie- 
fuit şi a devenit și mai puternic în locurile unde a căpă- 
tat cicatrice, spuse ea încet. Acum te cunosc și mai bine 
decât te cunosteam înainte și tin la tine si mai mult. 

Era deopotrivă Lucy si Lacey, înţelese el. Fiica blândă 
si bine-crescută a cica Ala şi o tânără femeie care văzuse 
suficient din partea întunecată a vieţii ca să înveţe ce în- 
seamnă înțelepciunea si compasiunea. Legătura pe care 
o simţise între ei la cârciumă era reală, iar acum că o 
vedea mai clar devenise și mai puternică. 

- Lucy. Se aplecă și îi sărută buzele cu tandrete, gus- 
tandu-i dulceata şi adevărul. Lacey. 

O sărută încă o data, simtindu-i puterea și empatia. 

Ea îi răspunse cu un entuziasm inocent care era 
cu atât mai îmbătător. O imbratisa, astfel încât trupul 
ei moale se lipi de al lui. Voia să se contopească într-o 
singură fiinţă cu ea, să o protejeze, să o divinizeze. „Deci 
asta înseamnă să iubeşti“, gândi el ametit, trecânduși 
mâinile de-a lungul spatelui ei. 

Nuşi dădu seama cât de departe îi alunecaseră mâini- 
le până ce ea îl împinse la o parte şi o porni grăbită prin 

zăpadă. După o clipă de şoc, ca si cum iar fi desertat 
cineva o găleată cu apă rece ca gheaţa in cap, Gregory 
o urmă, ajungând-o din câţiva pași. Puse mâna pe ea 
şi o trase cu spatele lipit de pieptul lui, înfășurându-i 
mijlocul cu braţele. 

- Te rog, nu fugi de mine! 

nainte să-şi poată cere iertare că se mișcase prea 
rapid, ea spuse printre lacrimi: 

-A trebuit să fug. Sunt o stricată! 

- Ce prostie! ripostă el. De unde ţi-a venit asa o idee 
absurdă? 

-M-am îmbrăcat ca o femeie ușoară si m-am dus la 
cârciumă si mi-a plăcut când bărbaţii au flirtat cu mine. 
Înghiţi în sec, după care continuă: Și mi-a plăcut când 
m-ai sărutat mult mai mult decât se cuvenea! Părinţii 
mei ar fi aşa de dezamagiti de mine! 

El isi dădu seama că acum vorbea Lucy, fiica vicaru- 
lui, care nu era de acord cu entuziasmul inocent, dar 
real pe care îl simţea Lacey. 

-Şi părinţilor tai le-a plăcut să se sărute, altfel nu ar fi 
făcut patru copii, spuse el pe un ton linistitor. Probabil 
că ceea ce nu ar vrea ei este să te sdruti cu oricine, asa, la 
întâmplare, iar sărutul meu nu a fost unul la întâmpla- 
re. Şi nu cred că al tău a fost. 

După o lungă tăcere, ea sopti: 

-Nu a fost. Dar îmi este atât de ruşine de cum m-am 
purtat, că nici nu te pot privi în ochi. 

Gregory îi sărută lobul urechii drepte, iar ea fu stră- 
bătută de un fior delicios. 

-Nu ştii că este visul fiecărui bărbat să găsească o 
femeie care este bună si blândă, dar si pasională şi fru- 
moasă? O femeie exact ca tine. 

-Habar nu am ce visează bărbaţii, însă nu am în- 
teles de ce ai fost atât de nepoliticos la balul familiei 
Randall. 

-Am fost nepoliticos fiindcă imi păsa de opinia 
ta. Încercă să găsească un exemplu ca să o convingă o 
dată pentru totdeauna că nu avea de ce să se rușineze: 
Nu sunt un expert în femei, dar părerea mea e că o fată 

interesată de căsătorie ar dori să găsească un gentleman 
care este devotat și credincios şi care va avea multă grijă 
de ea şi de copiii lor. Sărutându-i cealaltă ureche, urmă: 
Dar ar dori si ca el să o considere cea mai frumoasă şi 
atrăgătoare femeie de pe pământ si să aştepte nerabda- 
tor să i-o poată dovedi. Am dreptate? 

i strecură mâna în pelerina ei si i-o puse pe mijloc, 
atent să nu se miște prea sus sau prea jos. 

~ Asta vreau şi eu, recunoscu ea timidă. Un bărbat în 
care să pot avea încredere, dar si unul care să mă fasci- 
neze. Un bărbat... cam ca tine. 

-Pot să candidez pentru slujba asta? întrebă el. Spu- 
ne-mi doar ce vrei. Un an întreg de curte în care să mă 
abtin să te sărut? Ar fi dificil, dar dacă asta e ceea ce vrei, 
o să fac tot ce pot ca să fii mulțumită. 

Ea se întoarse în braţele lui și îl privi în ochi. Fulgii 
de nea se asterneau într-un strat alb, înghețat, pe gluga 
întunecată a pelerinei. 

- Să-mi faci curte fără să mă saruti nu ar avea nici un 
farmec, dar eşti sigur, Gregory? Eu sunt tânără și lipsită 
de experienţă în comparaţie cu tine. 

Știind că trebuia să o convingă de propria valoare, el 
rosti grav: 

-Dar ai devenit înțeleaptă îngrijind bolnavii si aju- 
tandu pe tatăl tău să se ocupe de enoriaşi. În noaptea 
aceea, înţelepciunea ta a fost cea care a declanșat proce- 
sul de vindecare a cicatricelor mele. Nu ştiu dacă sunt 
demn de sentimentele tale, dar nu sunt atât de prost 
încât să fug de fata cea mai atrăgătoare pe care am cu- 
noscut-o vreodată. 

Ochii ei erau visători. 

-Deci se anulează reciproc dacă amândoi credem 
că suntem nedemni de sentimentele celuilalt? 

- Da, eu așa cred, spuse el gânditor. Şi acum că ne-am 
lămurit, eşti de părere că trebuie să mergem la recep- 
tia organizată de părinţii tăi cu atâtea stele în ochi în- 
cât toată lumea să aibă senzaţia că aude deja clopote 
de nuntă? 


= 

- Dacă vorbeşti serios, replică ea cu un zâmbet strălu- 
citor, eu voi fi aproape cea mai fericită fată din întreaga 
Anglie când vom intra în casă. 

El își imagină momentul când avea să vadă acel zâm- 
bet de partea cealaltă a mesei, la micul dejun, şi simţi că 
inima i se umplea cu o bucurie nemăsurată. 

-Cum teas putea face fata cea mai fericită din intrea- 
za Anglie? 

Lucy făcu un semn spre copacul de deasupra lor. 

- Ştii, acesta e un stejar. 

-Şi...? întrebă el, neintelegand. 

Ea zâmbi şi se transformă pe loc în Lacey cea 
păcătoasă. 

-Şi e plin de vâsc! 


